hotchpotch/miracl-hf-unified huggingface dataset:
চৌষট্টি যোগিনী মন্দির, মোরেনা
মোরেনার চৌষট্টি যোগিনী মন্দির (এটি "একাত্তরশো মহাদেব মন্দির" নামেও পরিচিত) ভারতীয় অঙ্গরাজ্য মধ্যপ্রদেশের মোরেনা জেলায় অবস্থিত একটি প্রাচীন মন্দির যা ভারতের সেইসব কতিপয় যোগিনী মন্দিরগুলির অন্যতম যেগুলি এখনো ভালো অবস্থায় বিদ্যমান। চৌষট্টি প্রকোষ্ঠযুক্ত একটি বৃত্তাকার প্রাচীর দ্বারা নির্মিত এই মন্দিরের মধ্যস্থলে একটি উন্মুক্ত মণ্ডপ এক আঙিনার দ্বারা বিচ্ছিন্ন; যেটিও আকৃতিতে বৃত্তাকার (এখানেই ভগবান শিবের অবস্থান)। বিশ্বাস করা হয় যে, ১৯২০ এর দশকে নির্মিত দিল্লির পার্লামেন্ট হাউজ (সংসদ ভবন) ১৩২৩ সালে উল্লিখিত এই বৃত্তাকৃতি চৌষট্টি যোগিনী মন্দিরের আদর্শে নক্সাকৃত। ভারতীয় পুরাতত্ত্ব সর্বেক্ষণ এই মন্দিরটিকে একটি প্রাচীন ঐতিহাসিক সৌধ হিসাবে ঘোষণা করেছে।
মন্দিরটি একশ ফুট উঁচু একটি পাহাড়ের উপর অবস্থিত এবং এর প্রবেশপথে পৌঁছাতে একশোটি সিঁড়ি অতিক্রম করতে হয়। এটি মোরেনা জেলায় পাদাওলির কাছে "মিতাওলি" (মিতাবলী বা মিতাওয়ালি নামেও পরিচিত) গ্রামে অবস্থিত। চৌষট্টি যোগিনী মন্দির সড়ক, রেল ও বিমানপথ দ্বারা ভালভাবে সংযুক্ত। এর সবচেয়ে নিকটবর্তী রেলহেড হল মোরিনা (যেটি পনেরো কিমি দূরে) এবং বিমানবন্দর হল গোয়ালিয়র, যেটি দূরে অবস্থিত।
১৩২৩ সালের একটি শিলালিপি অনুসারে (বিক্রম সংবৎ ১৩৮৩ ), মন্দিরটি মধ্যপ্রদেশের কচ্ছপঘাতবংশীয় মহারাজা দেবপাল (রাজত্বকাল: ১০৫৫ খ্রিঃ - ১০৭৫ খ্রিঃ) নির্মাণ করেন। বলা হয় যে, মন্দিরটিতে সূর্যের আপাত বার্ষিক গতিপথের উপর ভিত্তি করে জ্যোতিষশাস্ত্র ও গণিতের শিক্ষা দেওয়া হত।
২৮/১১/১৯৫১ তারিখের ৭১তম আইন দ্বারা ভারতীয় পুরাতত্ত্ব সর্বেক্ষণ এই মন্দিরটিকে একটি প্রাচীন ঐতিহাসিক সৌধ হিসাবে ঘোষণা করেছে।
মন্দিরটি বাইরের দিক থেকে বৃত্তাকার এবং একশো সত্তর ফুট ব্যাসার্ধযুক্ত ; এর অভ্যন্তরে চৌষট্টিটি ছোট ছোট প্রকোষ্ঠ প্রতিটি একটি উন্মুক্ত পিলারের সমষ্টিবদ্ধ মণ্ডপ দ্বারা গঠিত। অন্য একটি পূর্বমুখী বৃত্তাকার মন্দির সমন্বিত সমগ্র স্থাপত্যটির বাইরের বৃত্তাকার দেওয়ালের ছাদটি সমতল। একটি বড় প্যাসেজ বা আঙিনা বাইরের বেষ্টনী ও ভগবান শিবের উদ্দেশ্যে সমর্পিত মূল মন্দিরের মধ্যে বিদ্যমান। মন্দিরে ঢোকার মুখে একটি খোলা গাড়ী-বারান্দা আছে। বহির্দেওয়ালের বাইরের গাত্রে হিন্দু দেবদেবীদের খোদাইকৃত মূর্তি বর্তমান। চৌষট্টিটি কক্ষের প্রত্যেকটির বহির্বৃত্তে শিবের চিত্র অঙ্কিত আছে। তবুও, সাম্প্রতিক অনুসন্ধানে একথা সমর্থনলাভ করেছে যে, আদিতে এদের মধ্যে একটি করে যোগিনী চিত্র অঙ্কিত ছিল এবং তার ফলে মন্দিরটির নাম হয় "চৌষট্টি যোগিনী মন্দির"।
বলা হয় যে, চৌষট্টিটি কক্ষের এবং মূল মন্দিরের ওপরের ছাদে এক-একটি "শিখর" বা চূড়া ছিল যেগুলি পরে পরিবর্তিত আকার দেবার সময় বাদ দেওয়া হয়। মূল মন্দিরের মধ্যে একটি ছিদ্রযুক্ত ফলক আছে যার মাধ্যমে বৃষ্টির জলকে একটি বড় ভূনিম্নস্থ স্থানে নিকাশ করা হয়। ছাদ থেকে বৃষ্টির জলনিকাশি পাইপলাইনটি চোখে পড়ে। মন্দিরটির প্রাচীন স্মারকসমূহ ঠিকমতো সংরক্ষণে যত্নবান হওয়া প্রয়োজন।
মন্দিরের নক্সাটি ভূমিকম্পের ধাক্কা প্রতিরোধী, যা গত কয়েক শতক ধরে এর বৃত্তাকার অবয়বের কোন ক্ষতি হতে দেয়নি। মন্দিরটি ভূমিকম্পপ্রবণ অঞ্চল তিন (Seismic Zone III) এ অবস্থিত। মন্দিরের ভূমিকম্পের প্রভাব থেকে সুরক্ষার প্রশ্ন ভারতীয় সংসদে তোলা হলে পার্লামেন্টের বৃত্তীয় গঠনের সাথে এর সাদৃশ্য বিতর্কের অবতারণা করেছিল। 
চৌষট্টি যোগিনী মন্দির, জবলপুর
ভেস্টবাই স্টেশন
ভেস্টবাই স্টেশন হলো নরওয়ের ভেস্টবাই গ্রামে অবস্থিত হস্টফোল্ড লাইনের একটা রেলওয়ে স্টেশন। নরওয়েজিয়ান স্টেট রেলওয়ের স্পিক্কেস্টাড থেকে অসলো হয়ে মস গামী ট্রেনগুলো এখানে থামে। ১৮৭৯ সালে স্টেশনটা নির্মিত আর ১৯৯০ সালে এটার আধুনিকায়ন করা হয়। এটার দুটো প্লাটফর্মের মধ্যবর্তী হাটার জায়গাটা গ্লুএলাম (এক ধরনের কাঠ) নির্মিত। ১২০ টা গাড়ি রাখার উপযুক্ত একটা পার্কিং লটও আছে পাশে। প্রতিদিন প্রায় ১৬০ জন যাত্রী এই স্টেশন থেকে অসলো যায়।
স্মালেন্স লাইনের একটা ছোট স্টেশন হিসেবে ১৮৭৯ সালে স্টেশনটা চালু করা হয়। ওটা এখন হস্টফোল্ড লাইনের পশ্চিম শাখা। স্টেশন ভবনের নকশা করেন নরওয়েজিয়ান স্থপতি পিটার আন্দ্রেস ব্লিক্স। ধস বা সানের স্টেশনের মতো এটার নকশাও সুইস কটেজ স্টাইলের।
১৯৫০ এর দিকে সাপ্তাহিক ছুটির দিনে প্রচুর মানুষ এই স্টেশন দিয়েই অসলো থেকে গোসল করতে হভিস্টেন যাওয়া আসা করতো। এর কয়েক বছর পরেই হস্টফোল্ড লাইনের স্কি আর মস স্টেশনের মধ্যবর্তী অংশটা ডাবল ট্রাক এ উন্নীত করা হয়। তখন ভেস্টবাই স্টেশনেরও ব্যাপক সংস্কার করা হয়। ২০১০ সালের মে মাসে স্টেশনটা উন্নতকরণের জন্যে আরও কিছু পরিকল্পনা প্রণীত হয়। এর মধ্যে একটা ছিলো গাড়ি পার্ক করার জায়গার পরিমাণ বাড়ানো।
২০০৫ সালে স্টেশনটায় একবার সন্ত্রাসী হামলা হয়। একজন অ-নরওয়েজিয়ান লোক সকাল ৭.৪৯ মিনিটে নরওয়েজিয়ান পুলিশকে ফোন করে বলে সে স্টেশনে একটা বোমা পেতে রেখেছে। মাত্র এগারো মিনিট পরেই মানে ঠিক ৮ টায় বোমাটা ফাটবে। সাথে সাথে হস্টফোল্ড লাইনের সমস্ত গাড়ি থামিয়ে দেয়া হয়। তবে এরপর বহু খোঁজাখুঁজি করেও বোমাটা পাওয়া যায়নি।
ভেস্টবাই স্টেশন বেশ কয়েকটা দুর্ঘটনারও সাক্ষী। ২০০৪ সালের জানুয়ারিতে গোটেনবার্গ থেকে আসা একটা লিনক্স ট্রেন প্রায় ১৩০ কিমি/ঘণ্টা (৮১ মাইল/ঘন্টা) বেগে একটা ট্রাক্টর গাড়িকে আঘাত করে দুমড়ে মুচড়ে দেয়। ট্রাক্টরটা রেল লাইনের উপর সামান্য উঠে ছিলো। তবে কোন যাত্রী হতাহত হয়নি। ২০০৪ সালের মার্চ মাসে স্থানীয় কিছু ছেলে লাইনের উপর ইস্পাতের পাইপ পেতে রেখেছিলো। ২০০৬ সালে একটা দু’বছর বয়সী বাচ্চা প্লাটফর্ম থেকে পড়ে গিয়ে চলন্ত ট্রেনের নিচে কাটা পড়ে। ২০১০ সালের জুন মাসে স্টেশনটায় আগুন লাগে। তবে কারো কোনো ক্ষতি হয়নি।
১৯৯০ সালে যখন হস্টফোল্ড লাইনকে ডাবল ট্রাকে উন্নীত করা হয় তখনই স্টেশনটার ব্যাপক উন্নতি সাধন করা হয়। এটার আগের স্টেশন ধস এর অনুকরণে এটার ভবনের নকশাতেও পরিবর্তন করা হয়। এর আধুনিক হাটার রাস্তাটাও তখনি নির্মাণ করা হয়েছে। রাস্তাটা গ্লুএলাম কাঠের তৈরি। প্লাটফর্মের সিঁড়িগুলোর সাথে মিল রেখেই ওগুলো বানানো হয়েছে।
স্টেশনটার পূর্ব দিকেই একটা বাস স্টপ আর পশ্চিম দিকে ১২০ টা গাড়ি ধারণক্ষমতা সম্পন্ন একটা পার্কিং লট আছে। একটা ট্যাক্সি স্ট্যাণ্ডও আর একটা ছোট রকমারি দোকান ও আছে। প্লাটফর্মের উপরটা ঢাকা। স্টেশনটা সন্সভেইনের উত্তরে আর ধস স্টেশনের দক্ষিণে অবস্থিত। আর অসলো সেন্ট্রাল স্টেশন থেকে ৩৮.৬৫ কিমি (২৪.০২ মাইল) দূরে।
ভেস্টবাই স্টেশনের সামনে দিয়ে নরওয়েজিয়ান স্টেট রেলওয়ে নিয়ন্ত্রিত অসলো কমিউটার রেল এর লাইন ৫৫০ চলে গেছে। লাইনটা ভায়া অসলো হয়ে স্পিক্কেস্টাড লাইন দিয়ে স্পিক্কেস্টাড থেকে মস যায় আবার ফোলো লাইন দিয়ে মস থেকে স্পিক্কেস্টাড ফিরে আসে। এখান থেকে মস এর মাঝে দুটো স্টেশন পড়েঃ সন্সভেইন আর কাম্বো। অসলো যেতে লাগে ৩৩ মিনিট আর মস যেতে ১৬ মিনিট। ভেস্টবাই আর এর আশেপাশের শহরগুলো থেকে স্টেশনে আসার ডাইরেক্ট বাস আছে।
দুপচাঁচিয়া মডেল সরকারি প্রাথমিক বিদ্যালয়
দুপচাঁচিয়া মডেল সরকারি প্রাথমিক বিদ্যালয়(ইংরেজিঃ Dupchanchia Model Government Primary School) বগুড়া জেলার দুপচাঁচিয়া উপজেলায় অবস্থিত সরকারি বিদ্যালয়। বিদ্যালয়টি অত্র উপজেলা, জেলা ও বাংলাদেশ প্রাথমিক শিক্ষা বোর্ডে উল্লেখযোগ্য।
বগুড়া জেলার দুপচাঁচিয়া উপজেলায় বিদ্যালয়টি অবস্থিত।
১৯৭৩ সালে বিদ্যালয়টি স্থাপিত হয়। বিদ্যালয়টি প্রাথমিক ভাবে মৌলিক পাঠদান শুরু করে। এর অধিনে এটি পরিচালিত হয়ে আসছে।। বিদ্যালয়ের বর্ত্মান প্রধান শিক্ষক নূর আলম ছিদ্দিক। ২০১৩ সালে বাংলাদেশের মধ্যে সেরা প্রাথমিক বিদ্যালয় হিসেবে স্বীকৃতি পায় প্রধান মন্ত্রীর দ্বারা।
বিদ্যালয়ের ভবনের সংখা ২টি। একটি প্রধান শিক্ষক ও শিক্ষক মন্ডলীদের অফিস। আন্যটি প্রথম শ্রেণী থেকে ৫শ্রেণীর ছাত্রছাত্রীদের শ্রেণীকক্ষ। বিদ্যালয়ে একটি পাঠাগার রয়েছে ও একটি ছবি অঙ্কন কক্ষ রয়েছে। বিদ্যালয়ের সামনে একটি মাঠ রয়েছে যেখানে ছাত্রছাত্রীরা প্রত্যেহ এস্যেম্বলি , খেলাধুলা করে থাকে।
বিদ্যালয়ে বাংলাদেশ প্রাথমিক শিক্ষা বোর্ডের অনুমোদনে প্রথম শ্রেণী থেকে পঞ্চম শ্রেণী পর্যন্ত চালিত হচ্ছে। পঞ্চম শ্রেনীতে প্রাথমিক স্কুল সার্টিফিকেট এক্সাম তথা বোর্ড কর্তৃক পরীক্ষা হয়।
বিদ্যালয়ের ছাত্রছাত্রীদের সমন্বয়ে স্কাউট গঠিত যা স্কুলে বিভিন্ন কার্যক্রম সম্পাদনা করে থাকে। ছবি অঙ্কন কক্ষ থাকায় শিক্ষার্থীরা বিভিন্ন প্রকার ছবি,চিত্র অঙ্কন করে থাকে।
জলের গান
জলের গান বাংলাদেশের একটি ব্যান্ড দল। এই ব্যান্ড মূলত ফোক-ফিউশন ধারায় গান গায়। ২০০৬ সালে এই ব্যান্ড প্রতিষ্ঠিত হয়।
জলের গান ব্যান্ডের গানের কথাগুলো মূলত মানুষের গল্প। কিছু কথা বিভিন্ন লোকজ সংস্কৃতি থেকে নেওয়া হয়েছে। জলের গান নতুন নতুন যন্ত্রসংগীত তৈরি করে এবং কখনো বিদেশী সুর নতুন করে বাজায়। পারফর্ম করার জন্য তাঁদের ইলেক্ট্রিক কোন কিছু না হলেও চলে।
ঝরা পাতা, বৃষ্টির গান, বকুল ফুল এরকম অসংখ্য গানের জন্য বর্তমান সময়ে দেশের জনপ্রিয় ফোক ব্যান্ডের তালিকায় জায়গা করে নিয়েছে ব্যান্ড দল ‘জলের গান’। বেশিরভাগ সময়েই তারা দেশের বিভিন্ন কলেজ, বিশ্ববিদ্যালয়ের আমন্ত্রণে গিয়ে সরাসরি পারফর্ম করেন।
২০০৬ সালে এই ব্যান্ড বিশ্ব সুফি উৎসব, গ্লাসগো, স্কটল্যান্ডে অংশ নেয়। সেসময় জলের গান স্কটল্যান্ডের বিভিন্ন জায়গায় গান করেন। সেখানে তারা পৌরাণিক আধ্যাত্মিক গান করে। এডিনবার্গে স্কটল্যান্ডের জাতীয় জাদুঘরে তারা পারফর্ম করেছিলেন।
জিংগা শিল্পগোষ্ঠী
জিংগা শিল্পগোষ্ঠী ১৯৬৫ সালে বাংলাদেশের চট্টগ্রামে প্রতিষ্ঠিত সঙ্গীত ব্যান্ড। ধারণা করা হয় এটি বাংলাদেশের প্রথম ব্যান্ড যা ষাটের দশকে চট্টগ্রামে যাত্রা শুরু করে। সঙ্গীতবোদ্ধা ও ইতিহাস রচয়িতাদের মতে 'জিংগা' একটি পারিবারিক ঘরানার ব্যান্ড।চট্টগ্রামের পথচলার দিনকাল – দৈনিক পূর্বকোণ (৩০ তম বর্ষপূর্তির বিশেষ সংখ্যা)
ই ভাষা
ই () or ইউসি/ইউসিহুয়া () হয় একটি তাই–চাইনিজ সংমিশ্রিত ভাষা যা প্রাথমিকভাবে রঙ্গুসুই মিওয়াউ অটোনোমাস দেশে, গুয়ানঞ্জিক্সি, চীনে বলা হয় । এটি তাই ব্যাকরণ হতে চাইনিজ শব্দভাণ্ডার বাদ দিয়ে ,তাই ও চাইনিজ উভয় ভাষার শব্দ বৈশিষ্ট্য বহন করে। ই হয় একটি স্বরীয় ভাষা— যা সপ্ত স্বরের মধ্যে পার্থক্য নির্দেশ করে — এবং কিছু বিরল উচ্চারণ ধারণ করে যেমন : সাধারণ আলজিহবার কাছাকাছি পার্শ্বদেশীয় এবং নাসারন্ধ্রীয় ব্যঞ্জনবর্ণ গুলোর স্বরহীন সংস্করণ।
ই ভাষার অব্যবহৃত পিনয়িন- যা একটি অস্বচ্ছ নাম, যা একটি স্বয়ংক্রিয় শব্দ, যা একটি বর্ণ "ই" দিয়ে গঠিত হয়।এই প্রতিরূপটি সরলীকৃত চাইনিজের "诶" এবং ঐতিহ্যবাহী চাইনিজের "誒" ভাষায় লিখা, যা স্বীকৃতিসরূপ ভাব হিসেবে বোঝায়। ভাষাবক্তারা তাদের ভাষাকে "কেজাং ই" রুপেও নির্দেশ করে. "ইউসিহুয়া" ই ভাষার জন্য একটি মর্যাদা হানিকর নাম।
১৯৯২ সালে, ৩০,০০০ হাজার লোক ই ভাষা ব্যবহার করত, কিন্তু ২০০৮ সালের মধ্যে এই সংখ্যা হ্রাস পেয়ে ৯,০০০ এ দাড়ায় অধিকাংশ এ ভাষা ব্যবহারকারিরা চাইনিজ সরকারের দ্বারা জুহুয়াং বলে নির্দেশিত হত। ই ভাষা ব্যবহারকারীরা প্রধানত চীনের স্বশাসিত প্রদেশ গুয়ানগিক্সিতে বসবাস করে,বিশেষকরে রংসুই মিওয়াউ অঞ্চলে এবং লুউছেং মুলাউের সীমান্তবর্তী এলাকায়। ই ভাষা ব্যবহারকারীরা বাস করে এমন গ্রামগুলোর মধ্যে আছে জায়াটান,সিমো,জিংলং এবং ইয়ংলেই জেলা।ইথনোলগ ই ভাষা কে র‍্যাঙ্ক 6b এ বর্ণনা করে (হুমকিস্বরূপ)। ই ভাষা ব্যবহারকারীরা অন্যান্য যেসব ভাষা বলে তা হল ইউই চাইনিজ এবং গিউলিউের অন্যরূপ হিসেবে দক্ষিণ পশ্চিমের মান্দারণ ভাষা।
ই ভাষার স্বরবর্ণ ও ব্যঞ্জনবর্ণ এর মূল ভাষার মতই। তারপরও,এটি অব্যবহৃত ব্যঞ্জনবর্ণ ব্যবহার করে, যেমন: নাসারন্ধ্রিয় ব্যঞ্জনবর্ণ , , , এবং স্বরহীন আলজিহবার কাছাকাছি পার্শ্বদেশীয়। সবগুলোই স্বরহীন ব্যঞ্জনবর্ণ,অধিকাংশ ভাষাতেই স্বরযুক্ত। ই ভাষা দ্বিস্তরী ব্যঞ্জনবর্ণ এবং সন্ধ্যাক্ষরগুলোকে সমর্থন করে।
অধিকাংশ দক্ষিণ এশীয় ভাষার মত,ই একটি স্বরীয় ভাষা, যেমন তাই এবং চাইনিজ ভাষার বৈচিত্র্যতা এই ভাষা বর্ণনা করে এটার সপ্তসুর আছে, এবং যে স্বরবর্ণ এটার সাথে সংযুক্ত তার স্বরদৈর্ঘ্যের সাতটি ভিন্নভিন্ন একক উচ্চারণ আছে। ১ থেকে ৫ এর সংখ্যাক্রমে, ১ হল সর্বনিম্ন ও ৫ হল সর্বোচ্চ, অন্যান্য স্বরের সীমারেখা হল নিম্নোক্ত।
ই ভাষা সাধারণত তাই-কাদাই এবং সিনো-তিব্বতিয়ান পরিবারের মিশ্রিত ভাষা, যার উভয়টাই দক্ষিণ চীনের এবং দক্ষিণ এশিয়ার। কিছু অ-চাইনিজ পণ্ডিতগণ, কোনভাবে, মনে করে এটি চাইনিজ ভাষার উপর তাই-কাদাই ভাষার প্রভাব। এটির প্রকারভেদ যাইহোক,এটির ব্যাকরণ এটি বোঝায় যে তাই-কাদাই ভাষার একটি শাখা তাই ভাষা। বিশেষভাবে,পণ্ডিতগণ মনেকরে যে ই ভাষার ব্যাকরন উত্তরের জুওয়াং, মুলাম, এবং কাম ভাষার সংমিশ্রণ ভিয়েতনামের কাউলিয়ান ভাষা এবং ই ভাষার মধ্যে অনেক সাদৃশ্য রয়েছে।
শব্দভাণ্ডার, যেকোনভাবে, অধিকাংশই চাইনিজ, যা গুইলিউ এবং পিংহুয়াএর বিকল্প তুগুয়াই ভিত্তিক।২,০০০ এর মধ্যে,বেশিরভাগই ই শব্দ ব্যবহার করে, মাত্র ২০০ টি তাই-কাদাই থেকে এসেছে। ই ভাষা উত্তরাধিকারসূত্রেও চাইনিজ আঞ্চলিক ভাষার ধ্বনিতত্ত্ব ও যৌগিক শব্দ গঠন লাভ করে। ই ভাষার অঙ্গসংস্থান প্রাথমিকভাবে বিশ্লেষনিক, যা নির্ভর করে সাহায্যকারী শব্দের ("pat", "m") চিহ্নের ধারণার উপর এবং অসর্বনামীয় চুক্তির উপর।
এটির সর্বনামে,ই ব্যক্তিবিশেষে প্রথম,দ্বিতীয়,তৃতীয় রুপে ভাগ হয়,এবং সংখ্যাবিশেষে একবচন এবং বহুবচনের মধ্যে ভাগ হয়,এবং,অনেক বহুবচনের ক্ষেত্রে, একক ও সবারসাথের মধ্যে "আমরা" রুপে ভাগ হয়। ই ভাষা ব্যাকরণিক লিঙ্গের মধ্যে প্রভেদ করেনা।
ব্লাইন্ড অডিশন
ব্লাইন্ড অডিশন, র মাধ্যমে কোন কাজের দক্ষতা পরিমাপের একটি পদ্ধতি যেখানে পরীক্ষার্থীকে দেয়াল অথবা পর্দার পেছনে থেকে দক্ষতা প্রদর্শন করতে হয়। এর উদ্দেশ্য হচ্ছে কর্তা ব্যক্তিকে বিচারের যথার্থতা সর্ম্পকে নিশ্চিত করা যাতে ব্যক্তিত্ব, নাম কিংবা লিংগের ব্যতীত কেবল দক্ষতার ভিত্তিতে রায় দেয়া যায়।
"আমেরিকান ইকোনমিক রিভিউ" তে প্রকাশিত গবেষণা দেখিয়েছে যে ব্লাইন্ড অডিশনের ব্যবহার, দক্ষতা প্রদর্শনের সময় লিংগের দৃশ্যমান প্রভাবকে পরিবর্তন করেছে । ২০০১ সালে, প্রিন্সটন বিশ্ববিদ্যালয় থেকে  সিসিলিয়া রোজ  এবং হার্ভার্ড বিশ্ববিদ্যালয় থেকে ক্লডিয়া গোল্ডিন এর একটি সমীক্ষার মতে, আমেরিকার সিম্ফোনি অর্কেষ্ট্রার প্রতিযোগীতায় ব্লাইন্ড অডিশনের ব্যবহার করার পর যেকোন মহিলার প্রাথমিক ধাপ পেরিয়ে যাওয়ার সম্ভাবনা ৫০ শতাংশ বেড়ে যায়। তারা আরো মনে করেন, ১৯৭০এর দশকে অর্কেষ্ট্রার মহিলা সদস্য ছিল প্রায় ১০ শতাংশ , যা নব্বই দশকের মাঝামাঝিতে ৩০ শতাংশে এসে দাড়ায় যাকে সিসিলিয়া রোজ এবং ক্লডিয়া গোল্ডিন ৩৫ শতাংশ বৃদ্ধি বলে দাবী করেন।"
জ্যাজ সংগীতের বেজবাদক  এবং ব্যবহারিক মনোরোগ বিদ্যার বিশেষজ্ঞ আর্ট ডেভিস  একটি মামলা করেন যার কারনে বর্তমানের ব্লাইন্ড অডিশন এর ধারা চালু হয় ।
২০১০ সালে  প্রতিভা খোঁজার  অনুষ্ঠান "দ্যা ভয়েজ অব হল্যান্ডে " টেলিভিশন সম্প্রচারের মাধ্যমে ব্লাইন্ড অডিশন এর সুচনা করা হয়; এই ধারণা খুব দ্রুতই  অনেক গুলো দেশে বিস্তৃতি পায় এবং এরকম অনুষ্ঠানে ব্যবহৃত হতে থাকে।
"দ্যা ভয়েজ অব হল্যান্ড " থেকে অনুপ্রানিত হয়ে প্রযুক্তি নির্মাতা গ্যাপজাম্পার, চাকুরি প্রত্যাশিদের ব্লাইন্ড অডিশনের মাধ্যমে প্রকৃত দক্ষতার ভিত্তিতে নিয়োগ দেয়ার কাজে লাগায়।
ব্লাইন্ড অডিশন, বিভিন্ন গবেষনায় প্রমান করে যে ,অধিকাংশ ক্ষেত্রেই মহিলা এবং সংখালঘু নিয়োগের মাত্রা বাড়ায় কারণ এটি পক্ষপাতিত্ব করার সব সম্ভবনা দূর করে।
ডলবি ল্যাবোরেটোরিজ বলেছে তারা সম্প্রতি একজন প্রকৌশল বিষয়ক নবীশকে নিয়োগ দিয়েছে যে অভিজ্ঞতা এবং উচ্চতর শিক্ষার অভাবে সম্ভবত বাদ পড়ে যেত।
ভেঞ্চারবীট এর প্রধান সম্পাদক তার প্রকাশনায় নতুন প্রযুক্তি বিষয়ক সাংবাদিক নিয়োগে ব্লাইন্ড অডিশন এর ঘোষণা দিয়েছেন, তিনি আশা করেন এতে আরো বেশি নারী সাংবাদিক প্রযুক্তি নিয়ে কাজ করতে সুযোগ পাবে, কিন্তু সময়ই তা জানিয়ে দেবে বলে তিনি স্বীকার করেন
টুডে শো ব্লাইন্ড অডিশন কে কাজে লাগিয়ে বিভিন্ন প্রতিষ্ঠান নিয়োগ করার ক্ষেত্রে প্রতিভাবানদের জাতি,লিংগ এবং আর্থ-সামাজিকতা নির্বিশেষে বিবেচনা করে।
গ্যাপজাম্পার যারা ধারাটি চালু করে, ব্লাইন্ড অডিশনের মাধ্যমে সিলিকন ভ্যালীর  নিয়োগদাতাদের বৈচিত্রের অভাব পূরণের সুযোগ দেয়।
"আমেরিকান ইকোনমিক রিভিউ" দেখিয়েছে যে কর্মক্ষেত্রে জাতিগত বৈষম্য এখনো খুবই প্রকট ভাবে রয়েছে।
বব কাউপার
রবার্ট মাস্কিউ কাউপার (জন্ম: ৫ অক্টোবর, ১৯৪০) মেলবোর্নের কিউ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৬০-এর দশকে অস্ট্রেলিয়া ক্রিকেট দলের পক্ষে টেস্ট ক্রিকেটে অংশ নিয়েছেন তিনি। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন বব কাউপার। ঘরোয়া শেফিল্ড শিল্ড ক্রিকেটে ভিক্টোরিয়া ও পশ্চিম অস্ট্রেলিয়ার প্রতিনিধিত্ব করেন।
অস্ট্রেলিয়া জাতীয় রাগবি ইউনিয়ন দলের অধিনায়ক ডেভ কাউপারের সন্তান তিনি। স্কচ কলেজ মেলবোর্নে অধ্যয়ন করেন তিনি। দীর্ঘদেহী কাউপার সঠিকমানের বামহাতি ব্যাটসম্যান ছিলেন। ১৯৬৫-৬৬ মৌসুমের অ্যাশেজ সিরিজে কম রান করায় দল থেকে বাদ পড়েন। মেলবোর্নে অনুষ্ঠিত সিরিজের পঞ্চম টেস্টে তাঁকে পুণরায় অন্তর্ভুক্ত করা হয়। ঐ খেলায় ৭২৭ মিনিট ক্রিজে অবস্থান করে ৩০৭ রান তোলেন যা অস্ট্রেলিয়ায় প্রথম। পরবর্তীতে অবশ্য ম্যাথু হেইডেন ২০০২-০৩ মৌসুমে জিম্বাবুয়ের বিপক্ষে ৩৮০ রান তুলেছিলেন যা অস্ট্রেলিয়ায় সর্বোচ্চ টেস্ট রান। কিন্তু, কাউপারেরটি সময়ের দিক দিয়ে দীর্ঘতম।
ত্রি-শতক লাভের পর তিনি কখনও টেস্ট দল থেকে বাদ পড়েননি। কিন্তু, ১৯৬৮ সালের পঞ্চম টেস্টে হাতের আঘাতের কারণে বিশ্রাম নিতে বাধ্য হন। ১৯৬৬-৬৭, ১৯৬৭-৬৮ ও ১৯৬৮ সালের সিরিজের ১৩ টেস্টে ৩৮.৭৯ গড়ে ৯৩১ রান ও ২৫.২২ গড়ে ৩১ উইকেট পান তিনি। ঐ তেরো খেলায় কোন অস্ট্রেলীয় ব্যাটসম্যানই ৮০০ রানের অধিক সংগ্রহ করতে পারেননি। কেবলমাত্র গ্রাহাম ম্যাকেঞ্জি তাঁর চেয়ে বেশী ৪৯ উইকেট পেয়েছেন। ১৯৬৮ সালে মাত্র ২৭ বছর বয়সে হেডিংলিতে সর্বশেষ টেস্টে অংশ নিয়েছেন। ঠিক চার বছর পূর্বে হেডিংলিতেই তিনি তাঁর প্রথম টেস্টে অভিষেক ঘটিয়েছিলেন। স্মর্তব্য যে, নিজ দেশে অনুষ্ঠিত টেস্টে তাঁর ব্যাটিং গড় ৭৫.২৮ হলেও বিদেশে তা ৩৩.৩৩। ৪২.৪৫ রান গড়ের পার্থক্য রেকর্ড হিসেবে বিবেচিত হচ্ছে।
১৯৬৯-৭০ মৌসুমের শেফিল্ড শিল্ডে ভিক্টোরিয়ার শিরোপা বিজয়ে দলের অধিনায়ক ছিলেন। এরপর বৃহৎ ব্যবসায় মনোনিবেশ ঘটানোর লক্ষ্যে ক্রিকেট থেকে দূরে সরে যান। খেলোয়াড়ী জীবন থেকে অবসর নেয়ার পর বৃহৎ ব্যবসায় সফল হন। এছাড়াও, তিনি ক্রিকেট রেফারি হিসেবে দায়িত্ব পালন করেছেন।
পেটন লিস্ট
পেটন রয় লিস্ট (জন্ম এপ্রিল ৬, ১৯৯৮) হচ্ছেন একজন আমেরিকান অভিনেত্রী এবং মডেল। ‘ডিজনি চ্যানেল’ এর টিভি সিরিজ “জেসি”তে ‘এমা রস’ এবং “ডায়েরী অভ এ উইম্পি কিড” ছবির সিরিজ এ ‘হলি হিলস’ চরিত্রে অভিনয়ের জন্য বিখ্যাত।২০১৫তে তিনি ‘এমা রস’ ভূমিকায় বদলা “জেসি” এর স্পিন অফ সিরিজ “বাঙ্ক’ড” এ অভিনয় করছেন।
পেটন লিস্ট ফ্লোরিডাতে জন্মগ্রহণ করেন কিন্তু চার বছর বয়সেই নিউ ইয়র্ক শহরে চলে আসেন। তাঁর দুজন ভাই রয়েছেন, স্পেন্সার(তাঁর জমজ) এবং ফনিক্স। দুজনেই অভিনেতা এবং মডেল। পেটন লিস্ট এখন ক্যালিফোর্নিয়ার লস এঞ্জেলেস এ বাস করেন।
লিস্ট ২০১১ সাল থেকে “জাস্টিস” ম্যাগাজিন এর মডেল। এছাড়াও তাঁকে ‘“আমেরিকান গার্ল” ব্যাক টু স্কুল ২০০৯’ সংস্করণ এর প্রচ্ছদে দেখা যায়। 
রবার্ট পেটিনসন এর ছবি “রিমেম্ভার মি”(২০১০) এ তাঁকে দেখা যায় যেখানে পেটিনসন এর চরিত্রের ছোট বোনকে একটা মেয়ে ঝাড়ি দিচ্ছে চরিত্রে। ২০১০ সালে লিস্ট ডিজনির ছবি “দা সরসারার’স এপ্রেন্টাইস” এবং লাইফটাইম মুভি নেটওয়ার্ক এর ছবি “সিক্রেট ইন দা ওয়ালস” এ ‘জেরি রায়ান’ এবং ‘কে পানাবেকার’ এর সাথে দেখা যায়। লিস্ট মডেলিং শুরু করেন নিজে এবং তাঁর ভাই স্পেন্সার এর সাথে। বিভিন্ন ফরমেট এবং বিভিন্ন কোম্পানির হয়ে তিনি চারশ এর বেশি বিজ্ঞাপন করেছেন।
লিস্ট “ডায়েরী অভ এ উইম্পি কিডঃ রডরিক রোল” এবং “ডায়েরী অভ এ উইম্পি কিডঃ ডগ ডেইস” এ অভিনয় করেন। যেখানে একটি গুরুত্তপুর্ন চরিত্র গ্রেগ এর ক্রাশ হলি হিলস ভূমিকায় অভিনয় করেন। ২০১১ থেকে ২০১৫ পর্যন্ত তিনি ডিজনি চ্যানেল এর সিরিজ “জেসি” তে এমা রস ভূমিকায় ‘ডেভি রায়ান’ এবং ‘ডায়েরী অভ এ উইম্পি কিড’ এর সহ অভিনেতা ‘কারান ব্রার’ এর সাথে অভিনয় করেন। ফেব্রুয়ারি ২৫, ২০১৫ তে ঘোষণা দেয়া হয় যে চতুর্থ সিজন এর পর “জেসি” শেষ হয়ে যাবে এবং লিস্টসহ ব্রার ও স্কাই জ্যাকসন কে বদলি হিসাবে তাদের ভূমিকায় “বাঙ্ক’ড” টিভি সিরিজ এ দেয়া হবে।
এছাড়াও লিস্ট “ডিজনি চ্যানেল সার্কেল অভ স্টার” এর একজন সক্রিয় সদস্যা।
এছাড়াও তিনি “ইঙ্গরিড মাইকেলসন” এর সাথে ইঙ্গরিড’স কনসার্ট এ পারফর্ম করেন।
পরোটা
পরোটা একটি চ্যাপ্টা রুটিজাতীয় খাবার যা ভারতীয় উপমহাদেশে উদ্ভাবিত এবং বাংলাদেশ, ভারত, পাকিস্তান, শ্রীলঙ্কা এবং নেপালে ব্যাপক জনপ্রিয়। পরোটা শব্দটি এসেছে পারাট এবং আটা থেকে যার আক্ষরিক অর্থ হচ্ছে রান্না করা খামির। অঞ্চলভেদে পরোটার বিভিন্ন উচ্চারণ এবং নাম প্রচলিত আছে। যেমন, পারান্থা, পারাউন্থা, প্রন্থা, পারোন্তে (পাঞ্জাবী), পরোটা (বাংলায়), পালাতা (; বার্মায়), "পরোঠা" (অসমিয়ায়), "ফরোটা" (সিলেটী ভাষায়) এবং ফারাটা ( মরিশাস, শ্রীলঙ্কা ও মালদ্বীপ)।
আবদুল গণি (সৈনিক)
মেজর আবদুল গণি (১৯১৯-১১ নভেম্বর ১৯৫৭) ছিলেন একজন বাঙালি সামরিক কর্মকর্তা
আবদুল গণি পূর্ব বাংলার কুমিল্লা জেলার বুড়িচং উপজেলায় জন্মগ্রহণ করেন। তিনি প্রথমে কুমিল্লা এবং পরে কলকাতায় পড়াশোনা করেছেন। কলকাতায় তিনি কলকাতা ইসলামিয়া কলেজ থেকে ১৯৪০ সালে স্নাতক হন।
দ্বিতীয় বিশ্বযুদ্ধ চলাকালীন সময়ে ১৯৪১ সালে আবদুল গণি ব্রিটিশ ভারতীয় সেনাবাহিনীতে যোগ দেন। তিনি লেফটেন্যান্ট হিসেবে কমিশন পান। তিনি বার্মা সেক্টরের লড়াইয়ে অংশগ্রহণ করেছেন। সাহসিকতার জন্য তিনি "টাইগার গণি" নামে পরিচিত ছিলেন।
ভারত বিভাগের পর তিনি ১৯৪৮ সালে ক্যাপ্টেন হিসেবে পদোন্নতি পান। আবদুল গণি ইস্ট বেঙ্গল রেজিমেন্টের প্রতিষ্ঠাতা। তিনি ১ম ইস্ট বেঙ্গল রেজিমেন্টের একটি কোম্পানির দায়িত্বে ছিলেন। ১৯৫৪ সালে তিনি সেনাবাহিনী থেকে অবসর নেন।
১৯৫৪ সালে তিনি রাজনীতিতে যোগ দেন এবং স্বতন্ত্র প্রার্থী হিসেবে পূর্ব পাকিস্তান প্রাদেশিক পরিষদের সদস্য হন। তার মেয়াদকালে তিনি পূর্ব পাকিস্তানে ক্যাডেট কলেজ প্রতিষ্ঠায় ভূমিকা রেখেছেন। ভাষা আন্দোলনেও তিনি ভূমিকা পালন করেছেন।
মেজর আবদুল গণি ১৯৫৭ সালের ১১ নভেম্বর পশ্চিম জার্মানির ফ্রাঙ্কফুর্টে মারা যান। এখানে অনুষ্ঠিত ওয়ার্ল্ড ভেটেরান সোলজার্স‌ কনফারেন্সে তিনি পাকিস্তানের প্রতিনিধি দলের নেতৃত্ব দিচ্ছিলেন। কুমিল্লা সেনানিবাসে তাকে দাফন করা হয়েছে।
দ্বিতীয় ফুয়াদ
দ্বিতীয় ফুয়াদ ( "ফুয়াদ আল-সানি") (জন্ম ১৬ জানুয়ারি ১৯৫২) হলেন মিশরের মুহাম্মদ আলি রাজবংশের সদস্য। ১৯৫২ সালের জুলাই থেকে ১৯৫৩ সালের জুন পর্যন্ত তিনি মিশর ও সুদানের বাদশাহ ছিলেন।
ফুয়াদ ১৯৫২ সালের ১৬ জানুয়ারি জন্মগ্রহণ করেছেন। মিশরে সংঘটিত বিপ্লবের কারণে তার পিতা প্রথম ফারুক ক্ষমতাত্যাগ করার পর ১৯৫২ সালের ২৬ জুলাই তিনি ক্ষমতালাভ করেন। ফারুকের ধারণা ছিল যে তার ক্ষমতাত্যাগের ফলে বিপ্লবী ও রাজতন্ত্র-বিরোধী শক্তি শান্ত হবে এবং তার পুত্র দেশের একতাবদ্ধকরণে সহায়ক হবেন। ফুয়াদের শাসনকাল এক বছরেরও কম সময় স্থায়ী ছিল। মিশরকে প্রজাতন্ত্র ঘোষণা করার পর ১৯৫৩ সালের ১৮ জুন তার শাসনকাল সমাপ্ত হয়। দ্বিতীয় ফুয়াদ ছিলেন মুহাম্মদ আলি রাজবংশের একাদশ ও সর্বশেষ শাসক। ১৮০৫ সাল থেকে এই রাজবংশ মিশর (পরবর্তীতে সুদান) শাসন করেছে।
সিংহাসন লাভের সময় ফুয়াদের বয়স এক বছরের চেয়েও কম ছিল। ফলে তিনি কখনো আনুষ্ঠানিকভাবে দায়িত্বলাভ করেননি। ফারুক ক্ষমতাত্যাগের পর নির্বাসিত হন। এসময় ফুয়াদও পরিবারের সাথে দেশত্যাগ করেন। ফুয়াদের অনুপস্থিতিতে মুহাম্মদ আবদেল মুনাইমের নেতৃত্বে একটি কাউন্সিল আনুষ্ঠানিকভাবে ফুয়াদের প্রতিনিধিত্ব করেছিল।
ক্ষমতাচ্যুতির পর ফুয়াদকে সুইজারল্যান্ডে আনা হয়। এখানে তিনি বড় হন। পরে তিনি প্যারিস চলে যান। এখানে তিনি বিয়ে করেন। তালাকের পর তিনি পুনরায় সুইজারল্যান্ড ফিরে আসেন।
১৯৭৬ সালে ফুয়াদের সাথে ডমিনিক-ফ্রান্স পিকার্ডে‌র বিয়ে হয়। তিনি ইহুদি থেকে ইসলাম ধর্ম গ্রহণ করেছিলেন। এরপর তাকে মিশরের রাণী ফাদিলা উপাধি দেয়া হয়। ১৯৯৬ সালে তাদের তালাক হয়।
তাদের তিন সন্তান রয়েছে:
২০১০ সালের মে মাসে "অন টিভি"কে দেয়া এক সাক্ষাৎকারে তিনি তার মিশর ভ্রমণ, মিশরীয় জনগণের প্রতি তার অনুভূতি এবং তার মৃত পিতার সম্পর্কে মিশরীয়দের দৃষ্টিভঙ্গি নিয়ে বলেছেন।
রয়্যাল রাম্বল
রয়্যাল রাম্বল হলো পেশাদারি কুস্তি প্রমোশন ডাব্লিউডাব্লিউই কর্তৃক প্রত্যেক বছরের জানুয়ারি মাসে পেশাদারি কুস্তি প্রতি-দর্শনে-পরিশোধ আয়োজিত একটি আয়োজন। প্রারম্ভিক আয়োজনটি, প্রতি-দর্শনে-পরিশোধ ছিল না কিন্তু প্রচারিত হতো টেলিভিশনে বিশেষ করে ইউএস নেটওয়ার্কে। ১৯৮৯ বছরের আয়োজনটি ছিল প্রথম প্রতি-দর্শনে-পরিশোধ আয়োজন। তখন রয়্যাল রাম্বল ম্যাচে ২০ জন কুস্তিগির অংশগ্রহণ করেন, যেটি জয়লাভ করেন জিম ডুগান। এটি রেসেলম্যানিয়া, সামারস্লাম, সার্ভাইভার সিরিজ এর সাথে ডাব্লিউডাব্লিউই এর চারটি বড় আয়োজনের অংশ। রয়্যাল রাম্বল সবচেয়ে জনপ্রিয় আয়োজনগুলোর মধ্যে একটি ধরা হয়।
হুসাইন কামেল
সুলতান হুসাইন কামেল (, , নভেম্বর ১৮৫৩ – ৯ অক্টোবর ১৯১৭) ছিলেন মিশরের সুলতান। ১৯১৪ সালের ১৯ ডিসেম্বর থেকে ১৯১৭ সালের ৯ অক্টোবর তিনি সুলতান ছিলেন।
হুসাইন কামেল ছিলেন খেদিভ ইসমাইল পাশার পুত্র। ব্রিটিশরা তার ভ্রাতুষ্পুত্র খেদিভ দ্বিতীয় আব্বাস হিলমিকে ক্ষমতাচ্যুত করার পর ১৯১৪ সালের ১৯ ডিসেম্বর হুসাইন কামেল মিশরের সুলতান ঘোষিত হন। নবগঠিত মিশর সালতানাত ব্রিটিশ আশ্রিত রাজ্য ঘোষণা করা হয়। এর ফলে মিশর খেদিভাতের উপর উসমানীয়দের কর্তৃত্ব শেষ হয়ে যায়। ১৮০৫ সালে মুহাম্মদ আলি পাশা ক্ষমতালাভের পর থেকে এই কর্তৃত্ব মূলত আনুষ্ঠানিকভাবে টিকে ছিল।
হুসাইন কামেলের মৃত্যুর পরে তার একমাত্র পুত্র কামেল এল দিন হুসাইন ক্ষমতা গ্রহণ করতে অসম্মতি জানান। এরপর হুসাইন কামেলের ভাই আহমেদ ফুয়াদ সিংহাসনে আরোহণ করেন।
পিএইচ১বি
পিএইচ১বি ("প্ল্যানেট হান্টার ১" এর জন্য স্থায়ী) বা নাসার দেওয়া উপাধি কেপলার-৬৪বি, হল সার্কামবাইনারি কক্ষপথে পাওয়া চতুর্মুখী (কুঅড্রুপল) স্টার সিস্টেম কেপলার-৬৪ এর একটি বহির্গ্রহ। প্ল্যানেট হান্টার প্রকল্পের দুই সৌখিন জ্যোতির্বিজ্ঞানীরা আন্তর্জাতিক জ্যোতির্বিজ্ঞানীদের একটি ইয়েল বিশ্ববিদ্যালয় দলের সহায়তায় কেপলার স্পেস টেলিস্কোপ থেকে তথ্য ব্যবহার করে গ্রহটি আবিষ্কার করেন। ১৫ই অক্টোবর, ২০১২ সালে আবিষ্কারের ঘোষণা করা হয়। এটি একটি চতুর্মুখী (কুঅড্রুপল) তারকা সিস্টেমের মধ্যে প্রথম ত্রানজিটিং গ্রহ, প্রথম চতুর্মুখী তারকা সিস্টেমের সার্কামবাইনারি কক্ষপথ হিসেবে পরিচিত এবং একটি চতুর্মুখী তারকা সিস্টেমের প্রথম খুঁজে পাওয়া গ্রহ। এটি প্ল্যানেটহান্টার.ওআরজি এর আবিষ্কৃত গ্রহ হিসেবে নিশ্চিত ছিল।
যুক্তরাজ্য ও যুক্তরাষ্ট্রের জ্যোতির্বিজ্ঞানীদের সমন্বয়ে গঠিত একটি স্বেচ্ছাসেবক দল ‘প্ল্যানেটহান্টারস ডট অর্গ’ ওয়েবসাইট ব্যবহার করে গ্রহটি আবিষ্কার করে। প্ল্যানেট হান্টারসের ওয়েবসাইটে বলা হয়, ধারণা করা হচ্ছে, গ্যাসে পরিপূর্ণ ওই গ্রহের আকার নেপচুনের চেয়ে সামান্য বড় এবং পৃথিবীর চেয়ে ছয় গুণের বেশি বড় নয়। সেখানে এক জোড়া নক্ষত্রকে ঘিরে দূরবর্তী গ্রহটি আবর্তন করছে। পরে আবার এক জোড়া নক্ষত্র ওই মূল নক্ষত্র জোড়াকে ঘিরে আবর্তন করছে।
২০১৬-এ বাংলাদেশ
২০১৬-এ বাংলাদেশে হওয়া ঘটনাবলী।
বিউলির ডাল
বিউলির ডাল (Vigna unguiculata) হলো ব্যাপকভাবে চাষকৃত এক ধরনের বরবটি - বীজ জাতীয় শস্য। Vigna জাতীয় শস্যের মধ্যে চার প্রকার উপ-প্রজাতি চিহ্নিত করা গেছে এর মধ্যে তিনটিই (textilis, pubescens and sinensis) ব্যাপকভাবে চাষ হয়।
বিউলির ডাল এশিয়া, আফ্রিকা, দক্ষিণ ইউরোপ, মধ্য ও দক্ষিণ আমেরিকা ক্রান্তীয় আচ্ছাদিত আধা শুষ্ক অঞ্চলে গুরুত্বপূর্ণ শুঁটি জাতীয় ফসল। এটি একটি খরা সহনশীল ও উষ্ণ আবহাওয়া ফসল। বিউলির ডাল শুষ্ক অঞ্চলের জন্য ভালভাবে অভিযোজিত শস্য; যেখানে ক্রান্তীয় অঞ্চলের অন্যান্য শুঁটি জাতীয় ফসল ভালোভাবে বেড়ে ওঠেনা।
কালকা মেল
কালকা মেল ভারতীয় রেলের একটি ঐতিহ্যবাহী ট্রেন; যা ব্রিটিশ ইস্ট ইন্ডিয়া কম্পানি দ্বারা ১৮৬৬ সালে কলিকাতার সাথে দিল্লীকে জোড়ার জন্যে চালু করে। বর্তমানে এটি ভারতী রেল মন্ত্রণালয় দ্বারা সঞ্চালিত হয়।
কালকা মেল ভারতীয় রেলের ইতিহাসে সব থেকে পুরনো ট্রেন। ইস্ট ইন্ডিয়ান রেলওয়ে কোম্পানির হাত ধরে ১৮৬৬ সালে হাওড়া থেকে শুরু প্রথম যাত্রা। ডেস্টিনেশন ছিল দিল্লি। নাম ছিল ‘ইস্ট ইন্ডিয়ান রেলওয়ে মেল’। অনেকে সংক্ষেপে বলতেন ‘আপার ইন্ডিয়া’। হাওড়া থেকে ছাড়া ট্রেনের নম্বর ছিল ১ আপ। ফিরতি ট্রেন, ২ ডাউন। চালু হওয়ার দু’বছরের মাথায় তৎকালীন ভাইসরয় ল্যান্সডাউন নির্দেশ দেন, গ্রীষ্মে কলকাতায় না থেকে শৈলশহর সিমলা থেকে দেশ চালাবেন। যেমনি বলা, তেমনি কাজ। সিমলাকে গ্রীষ্মকালীন রাজধানী হিসেবে ঘোষণা করে ব্রিটিশ সরকার। ঠিক হয়, দিল্লি থেকে নিয়ে যাওয়া হবে কালকা পর্যন্ত নিয়ে যাওয়া হবে ‘ইস্ট ইন্ডিয়ান রেলওয়ে মেল’টিকেই। ১৮৯১ সালে ট্রেনের যাত্রাপথ দিল্লি থেকে সম্প্রসারিত হয় হরিয়ানার কালকা পর্যন্ত। কারণ, সিমলা যাওয়ার গেটওয়ে ছিল কালকা।
হাওড়া জংশন রেলওয়ে স্টেশন
হাওড়া জংশন রেলওয়ে স্টেশন ভারতের সবচেয়ে বড় রেলওয়ে কমপ্লেক্স এবং বড় স্টেশনের মুকুট তার মাথায়। ১৬৩ বছরের পুরনো এ স্টেশনটির প্ল্যাটফর্ম সংখ্যা ২৩ ও ট্র্যাক ২৬টি। 
প্লাটফর্ম নং ১ থেকে ১৪ নং পর্যন্ত পুরাতন টার্মিনাসের এবং ১৭ নং থেকে ২৩ নং পর্যন্ত নতুন টার্মিনাসের অন্তর্গত। নিচে প্লাটফর্ম নম্বরের পাশে সেই প্লাটফর্ম থেকে ছেড়ে যাওয়া ট্রেনের গন্তব্য দেওয়া হলো :
এই স্টেশনের সাথে কোনো সরাসরি রেল যোগাযোগ বিমানবন্দরের সাথে নেই। তবে মেট্রো রেলওয়ের কাজ চলছে।
সড়কপথে বাতানুকূল পরিষেবা রয়েছে। বাস নম্বর AC40। সেন্ট্রাল এভিনিউ , দমদম পার্ক হয়ে বিমানবন্দর যায়।
এছাড়া সাধারণ লোকাল বাস 30B/1 রয়েছে। মানিকতলা , সুভাষ মোর , নাগেরবাজার হয়ে বিমানবন্দর যায়। (বর্তমানে এই বাস পরিষেবা টি উপলব্ধ নেই)
আর্মড ফোর্সেস মেডিকেল কলেজ (বাংলাদেশ)
আর্মড ফোর্সেস মেডিকেল কলেজ ঢাকা ক্যান্টনমেন্টের অভ্যন্তরে অবস্থিত একটি সামরিক মেডিকেল কলেজ। বাংলাদেশ সরকার ১৯৯৯ সালে এটি প্রতিষ্ঠা করে। প্রতিরক্ষা মন্ত্রণালয়ের দ্বারা এটি পরিচালিত হয়।
১৯৯৯ সালের ২০ জুন ৫৬ জন মেডিকেল ক্যাডেট নিয়ে এর প্রশাসনিক কার্যক্রম শুরু হয়। প্রতিরক্ষা মন্ত্রণালয়ের অধীন, স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত এই চিকিৎসা মহাবিদ্যালয়ে প্রতিবৎসর ১০০ জন করে ছাত্র ভর্তি করানো হয় এবং ২০০৮ সাল পর্যন্ত এটি ঢাকা বিশ্ববিদ্যালয়ের অধিভুক্ত ছিল। ২০০৯ সাল থেকে এটি বাংলাদেশ ইউনিভার্সিটি অব প্রফেশনালস এর অধিভুক্ত।
ডাব্লিউডাব্লিউই আন্তঃমহাদেশীয় চ্যাম্পিয়নদের তালিকা
ডাব্লিউডাব্লিউই আন্তঃমহাদেশীয় চ্যাম্পিয়নশীপ হল পেশাদারি কুস্তি চ্যাম্পিয়নশীপ। এটির মালিক আমেরিকান প্রমোশন ডাব্লিউডাব্লিউউ। ডাব্লিউডাব্লিউই তে এই খেতাবটি ১৯৭৮ সালে চালু করা হয়, তৎকালীন সময়ে এটি ওয়ার্ল্ড রেসলিং ফেডারেশন নামে পরিচিত ছিল। প্যাট প্যাটারশন প্রথম আন্তঃমহাদেশীয় চ্যাম্পিয়ন ছিলেন।
এটি ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এর পর দ্বিতীয় সম্মানজনক চ্যাম্পিয়নশীপ। ২০০২ সালে, ডাব্লিউডাব্লিউএফ এর নাম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তে পরিবর্তন করা হয়। ফলে ডাব্লিউডাব্লিউএফ আন্তঃমহাদেশীয় চ্যাম্পিয়নশীপ থেকে ডাব্লিউডাব্লিউই আন্তঃমহাদেশীয় চ্যাম্পিয়নশীপে পরিবর্তন করা হয়।
৭৭জন ভিন্ন চ্যাম্পিয়ন রয়েছেন। ক্রিস জেরিকো নয়বার রাজত্ব করেছেন, যেটি সবচেয়ে বেশী রাজিত্ব। দ্য হংকি টংকি টংক মতান ৪৫৪ দিন চ্যাম্পিয়ন ছিলেন। চারজন পুরুষ আছেন যারা ১ বছর (৩৬৫ দিন) বা তার বেশি দিন রাজত্ব করেছেন। তারা হলেন পেদরো মরালেস, ডন মুরাকো, রেনডি স্যাভেজ, এবং দ্য হংকি টংকি টংক ম্যান।
28, 2022 অনুযায়ী,
ম্যাথু এলিয়ট
ম্যাথু টমাস গ্রে এলিয়ট (জন্ম: ২৮ সেপ্টেম্বর, ১৯৭১) ভিক্টোরিয়ার মেলবোর্নে জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যানরূপে মাঠে নামতেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়া এবং কাউন্টি ক্রিকেটে গ্ল্যামারগন ও ইয়র্কশায়ারের প্রতিনিধিত্ব করেছেন ম্যাথু এলিয়ট।
১৯৯২-১৯৯৩ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। বেন্ডিগো ক্রিকেট ক্লাবে উদ্বোধনী ব্যাটসম্যান হিসেবে নামেন। এরপর খুব দ্রুতলয়ে অস্ট্রেলিয়ার ঘরোয়া ক্রিকেটে শীর্ষস্থানীয় উদ্বোধনী ব্যাটসম্যানরূপে গড়ে তুলেন নিজেকে।
১৯৯৬-৯৭ মৌসুমে অস্ট্রেলিয়া জাতীয় ক্রিকেট দলে খেলার জন্য আমন্ত্রিত হন। নভেম্বর, ১৯৯৬ সালে ওয়েস্ট ইন্ডিজের বিপক্ষে তার টেস্ট অভিষেক ঘটে। দূর্ভাগ্যবশতঃ নিজস্ব দ্বিতীয় টেস্টে দলীয় সঙ্গী মার্ক ওয়াহ’র সাথে পিচের মাঝখানে ধাক্কা লেগে গুরুতর আহত হন। এরফলে তার হাঁটুতে অস্ত্রোপচার করতে হয়েছিল। ১৯৯৭ সালে দক্ষিণ আফ্রিকা সফরে যান। একই বছরে অ্যাশেজ সিরিজে ইংল্যান্ডের বিপক্ষে দুই সেঞ্চুরির সন্ধান পান। তন্মধ্যে, নিজস্ব সেরা ১৯৯ তুলেছিলেন তিনি। ১৯৯৭ সালে টেক্সাকো কাপের মাধ্যমে একদিনের আন্তর্জাতিকে অভিষিক্ত হন এলিয়ট। কিন্তু ঐ খেলায় তিনি মাত্র ১ রান তুলেন যা তার সীমিত ওভারের খেলায় একমাত্র অংশগ্রহণ। ১৯৯৮ সালে উইজডেন কর্তৃক বর্ষসেরা ক্রিকেটার মনোনীত হন তিনি। কিন্তু, দলে তিনি নিয়মিতভাবে অংশ নেননি। অ্যাশেজ সিরিজের পর ১৯৯৯ সালে জাতীয় দল থেকে ছিটকে পড়েন। স্টিভ ওয়াহ তার আত্মজীবনীতে লিখেছেন যে, ‘এলিয়ট উপযুক্ত প্রতিনিধি ... কিন্তু ক্রীড়াক্ষেত্রে মনোবিদ।’
২০০৭ সালে কাউন্টি ক্রিকেটে ইয়র্কশায়ারের পক্ষে চুক্তিবদ্ধ হন। বিদেশী খেলোয়াড় ইউনুস খানের ২০০৭ সালের ক্রিকেট বিশ্বকাপে অংশগ্রহণের প্রেক্ষিতে তার এ অংশগ্রহণ। কিন্তু, পাকিস্তানের খুব দ্রুত বিদায়ের ফলে ইউনুস পুণরায় দলে ফিরে আসেন। এরফলে চুক্তি বাতিল করে অস্ট্রেলীয় বামহাতি ব্যাটসম্যান জিমি মাহেরের পরিবর্তে চার সপ্তাহের জন্য গ্ল্যামারগনের সদস্য হন।
এ গার্ল লাইক ইউ
"এ গার্ল লাইক ইউ" স্কটিশ গায়ক-সঙ্গীত রচয়িতা এডউইন কলিন্স এর তৃতীয় একক অ্যালবাম (-১৯৯৪) এর একটি গান । গানটিতে লেন ব্যারি এর ১৯৬৫ একক ভাবে গাওয়া "1-2-3" গানের ড্রাম এর সুর ব্যবহার করা হয়।
এই গানের দুইটি মিউজিক ভিডিও রয়েছে। যুক্তরাষ্ট্রে তৈরি নমুনাটিতে গানের বানীর প্রতি সম্মান দেখাতে উদ্ভাবনী রীতি ব্যবহৃত হয় (বিশেষত কলিন্স যখন গায় "আমার মাঝে দুষ্ট-আত্মাকে চিনতে তুমি আমাকে বাধ্য করেছ", একটি শিশু তার মুখের উপর শয়তানের ছবি আঁকে)। আন্তর্জাতিক নমুনাটিতে দেখা যায় কলিন্স গাওয়ার সময় অনেক জনের সাথে মিলে নেচেছেন।
সেক্স পিস্তল এর ড্রামবাদক পল কুক গানটিতে ভাইব্রাফোন বাজিয়েছেন।
৩০শে সেপ্টেম্বর ২০০৯, কলিন্স এর ম্যানেজার তার মাইস্পেস পৃষ্ঠায় লিখেন কিভাবে কলিন্স এই গানের মেধাস্বত্ব পান এবং সবার এটা প্রাপ্তিসাধ্য করতে চেয়েছিলেন যাতে যে কেউ এটি ডাউনলোড করতে পারে, কিন্তু মাইস্পেস শুধুমাত্র প্রধান কিছু প্রতিষ্ঠানকে তাদের সাইটে সংরক্ষণ করার অনুমতি দিয়ে থাকে।
পরবর্তী পোস্টে লেখা হয় প্রধান সংবাদপত্রে এ খবর ছাপা হওয়ার পর, গানটি পুনরায় মাইস্পেস মিউজিক প্লেয়ারে পাওয়া যাবে।
"এ গার্ল লাইক ইউ" ব্যবহৃত হয়েছিল "এম্পায়ার রেকর্ডস "গানে এবং দ্বিতীয়ত "চার্লি 'স এঞ্জেলস: ফুল থ্রটোল" এর গানে। টিভিতে, এটা দেখা গেছে "ক্লিওপেট্রা 2525 " "রান ক্লিও রান" পর্বে, "স্পিন সিটি" এর "দ্যা কমিটমেন্ট" পর্বে, এছাড়া মার্কস ও স্পেন্সার এর ২০১২ সালের বিজ্ঞাপনে। এলভিন এবং চিপমাংকস তাদের ২০০৭ সালের ভিডিও গেম "এলভিন এবং চিপমাংকস" এ একটি বোনাস ট্র্যাক হিসেবে ব্যবহার করে। দ্যা ব্ল্যাক কি'স তাদের ""টার্ণ" ব্লু বিশ্ব ভ্রমণ" এ বিভিন্ন প্রদর্শনীতে গানটিকে গেয়ে শোনায়।
সুশীল সেন
সুশীলচন্দ্র সেনগুপ্ত বা সুশীল সেন () (১৮৯১ - ৩০ এপ্রিল, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৯০৭ সালে ১৫ বছর বয়সে জেলা ম্যাজিস্ট্রেট কিংসফোর্ড সাহেব বরিশাল প্রাদেশিক কংগ্রেস ভেঙে দেন এবং তখন বন্দে মাতরম ধ্বনি দেওয়ার জন্য ১৫ বছরের যুবক সুশীল সেনকে ১৫ ঘা বেত্রদণ্ড প্রদান করেন। পরবর্তীতে সুশীল সেন রাজনৈতিক ডাকাতির সময় নিজেদের গুলিতে নিহত হন। তাঁর শব নদীতে নিক্ষেপ করা হয়।
অন্টারিও হাইওয়ে ৫২৫
অন্টারিও কানাডিয়ান প্রদেশের একটি প্রাদেশিক রক্ষণাবেক্ষণকারী সেকেন্ডারি রাজপথ যেটাকে সেকেন্ডারি হাইওয়ে ৫২৫ অথবা সাধারণভাবে হাইওয়ে ৫২৫ হিসেবে অভিহিত করা হয়। এটি একটি সংক্ষিপ্ত, দূরবর্তী সেকেন্ডারি হাইওয়ে যেটা হাইওয়ে ৫৯৬ থেকে ওয়াবাসিমুগ প্রথম নেশনস রিজার্ভ পর্যন্ত সংযুক্ত করেছে। এটি প্রথমে তৈরী হয়েছিল প্রদেশের দ্বিতীয়-পশ্চিম প্রান্তস্থ সেকেন্ডারি রাজপথ হাইওয়ে ৬৭৩ হিসাবে। এর আগে ১৯৮২ সালে রাস্তাটি হাইওয়ে-৫৯৬ বরাবর অনুমোদন লাভ করে; আগের রাস্তাগুলোতে সংখ্যার ব্যবহার গ্রেভেনহাস্ট ১৯৫৬ এবং ১৯৭৩ এর মধ্যে ছিল।
মহাসড়ক-৫২৫ উত্তর-পশ্চিম অন্টারিওর একটি প্রত্যন্ত রাজপথ। এর ৩৫.৫ কিলোমিটার (২২.১ মাইল) ব্যাপ্তি বরাবর কোন জনবসতি ছিল না, এবং নিকটস্থ জনবসতি ছিল উত্তর প্রান্তের মিন্যাক্কির কাছাকাছি এবং দক্ষিণ প্রান্তের হোয়াইটডগের কাছাকাছি। রাস্তাটি মিন্যাক্কির পশ্চিমে শুরু হয়েছে, মহাসড়ক-৫৯৬ এর শাখাবিন্যাস থেকে বাদ দেয়া হয়েছে, যা দক্ষিণ থেকে কেনোরার দিকে গেছে। এটা পূর্বে বালির লেক দ্বারা বেষ্টিত জমির বিস্তৃত অংশ এবং পশ্চিমের সোয়ান লেক ও টিটু লেক বরাবর উত্তরে গেছে, পুরোটাই উইনিপেগ নদীর মধ্যস্থিত বিভাগ-রেখা। ঝিগঝাকিং সাধারণত উত্তর দিকের মহাসড়কটি ঘন উত্তরীয় বনের মধ্যদিয়ে অতিক্রম করেছে। এর প্রায় মাঝামাঝি, রাস্তাটই সিগণেট লেক রোড মিলিত হয়েছে, যা দিয়ে দূরবর্তী শিবিরে প্রবেশ করা যায়। মহাসড়কটি উত্তরে চলে গেছে, এর সাথে সাথেই ওয়াবাসিমুগ (ইজলিংটন) রিজার্ভ প্রবেশপথ শেষ হওয়ার আগেই পশ্চিমে ঘুরেছে। রাস্তাটি ক্যারিবু জলপ্রপাত এবং হোয়াইটডগের মধ্যে দিয়ে প্রবেশাধিকার দিতে রিজার্ভের মধ্যে দিয়ে চলে গেছে।
বর্তমান হাইওয়ে ৫২৫ তে প্রধানত সংখ্যা ব্যবহৃত হয় না। ১৯৫৬ সালে, কিংস মহাসড়কের মধ্যে সংযোগ উন্নয়ন করতে জনপথ অধিদপ্তর কর্তৃক কয়েক ডজন সেকেন্ডারি মহাসড়কের জন্য সংখ্যা বরাদ্ধ হয়েছিল।  মহাসড়কটি এখনকার দিনের উত্তর মুসকোকা জেলা সড়ক ১৮ রুট হাইওয়ে ১১ থেকে মুসকোকা সেন্টার পর্যন্ত অনুসরণ করে।  এটা ১৯৭২ এর প্রথম দিকে এবং ১৯৭৩ সালের পরে, সংক্ষেপে মুসকোকা জেলা পৌরসভা প্রতিষ্ঠার পরে অনঅনুমোদিপ্রাপ্ত ছিল।
সাম্প্রতিক মহাসড়ক ৫২৫ কে ১৯৮২ সালে নামকরণ করা হয়েছিল। এর আগে যে রাস্তা ১৯৭০ সালের মাঝামাঝি মনোনীত হয়েছিল সেটা মহাসড়ক ৫৯৬ এর একটি সংযোজিত অংশকে অনুসরণ করে।  রাস্তাটি যখন অধিকৃত ছিল, তখন নুড়ি পাথর ছড়িয়ে ছিল কিন্তু সুগম করা হয়েছিল।
নিম্নলিখিত টেবিলে হাইওয়ে ৫২৫ বরাবর প্রধান জংশনের তালিকা দেয়া হয়েছে। রাস্তাটি সম্পূর্ণরূপে কেনোরা জেলার মধ্যে অবস্থিত।.
!অবস্থান
!কিমি
!গন্তব্য
!টীকা
২০১২ গ্রীষ্মকালীন অলিম্পিকে সিয়েরা লিওন
সিয়েরা লিওন লন্ডনে ২০১২ গ্রীষ্মকালীন অলিম্পিক প্রতিদ্বন্দ্বিতা করে, যা ১২-২৭ আগস্ট ২০১২ সালে অনুষ্ঠিত হয়। ১৯৬৮ গ্রীষ্মকালীন অলিম্পিকে অভিষেক হওয়া দেশটির গ্রীষ্মকালীন অলিম্পিকে এটি ১০ম আসর ছিল। সিয়েরা লিওনের প্রতিনিধিদলে দুইজন ট্র্যাক এবং ফিল্ড ক্রীড়াবিদ অন্তর্ভুক্ত ছিলেন তাঁরা হলেন ইব্রাহিম  তূরাই একজন স্প্রিন্টার এবং ওলা সেসায় একজন দীর্ঘলম্ফে অংশগ্রহণকারী। সেসায় ও তূরাই যথাক্রমে উদ্বোধনী এবং সমাপনী অনুষ্ঠানের জন্য পতাকা বাহক হিসাবে নির্বাচিত হন। দুই ক্রীড়াবিদের কেউই প্রথম রাউন্ড অতিক্রম করতে পারেননি।
মেক্সিকোর ,মেক্সিকো সিটিতে অনুষ্ঠিত ১৯৬৮ গ্রীষ্মকালীন অলিম্পিক হতে শুরু করে লন্ডনে অনুষ্ঠিত ২০১২ গ্রীষ্মকালীন অলিম্পিক পর্যন্ত সিয়েরা লিওন দশবার অলিম্পিক গেমসে অংশ নেয়,  নিউজিল্যান্ড জাতীয় রাগবি ইউনিয়ন দলের আফ্রিকা সফরের জন্য মিউনিখ এ ১৯৭২ গ্রীষ্মকালীন অলিম্পিক এবং মন্ট্রিল এ ১৯৭৬ গ্রীষ্মকালীন অলিম্পিকে সিয়েরা লিওন অংশগ্রহণ করে নি। এক আসরে সর্বোচ্চসংখ্যক চৌদ্দজন সিয়েরা লিওনীয় ক্রীড়াবিদ রাশিয়ার মস্কোতে ১৯৮০ গ্রীষ্মকালীন অলিম্পিকে এবং মার্কিন যুক্তরাষ্ট্রের আটলান্টায় ১৯৯৬ গ্রীষ্মকালীন অলিম্পিকে অংশ নেয়। ২০১৫ সালের হিসাবে, কোন সিয়েরা লিওনীয় ক্রীড়াবিদ এখন পর্যন্ত অলিম্পিকে কোন পদক জিতেননি। লন্ডনে খেলার জন্য সিয়েরা লিওনের দুই জন ক্রীড়াবিদ যোগ্য নির্বাচিত হন;এঁরা হলেন ২০০ মি ফিল্ড এবং ট্রাকে ইব্রাহিম  তূরাই এবং দীর্ঘলম্ফে ওলা সেসায়। তাঁদের প্রত্যেকেই "এ" এবং "বি" সমমানের যোগ্যতা অর্জনের পরেই ইভেন্টের জন্য নির্বাচিত হন। উদ্বোধনী ও সমাপনীর অনুষ্ঠানের জন্য যথাক্রমে সেসায় ও তূরাই পতাকা বাহক ছিলেন।
২০১২ গ্রীষ্মকালীন খেলায় ইব্রাহিম তূরাই এর অভিষেক হয়।২০১০ কমনওয়েলথ গেমস পুরুষদের ২০০ মিটারে তিনি ২২.৫৪ সেকেন্ড সময় নেন যা "এ" কোয়ালিফাইং মানের তুলনায় ০.০১ সেকেন্ড কম। আর এই কারণে তিনি ২০১২ গ্রীষ্মকালীন অলিম্পিকে নির্বাচিত হন। তিনি ৭ আগস্ট হিট ২ এ অংশ নেন, যাতে ২১.৯০ সেকেন্ড নিয়ে আট ক্রীড়াবিদের মধ্যে সবার শেষের অবস্থান অর্জন করেন, তবে এটি ছিল তাঁর ব্যক্তিগত সেরা টাইমিং। তিনি চিলির ক্রিস্টিনা রেইস (২১.২৯ সেকেন্ড) এর পিছনে অবস্থান লাভ করেন, এবং হিটে প্রথম হন ফ্রান্সের ক্রিস্টোফ লেমাইত্রে (২০.৩৪ সেকেন্ড)। সার্বিকভাবে ৫৫ ক্রীড়াবিদের মধ্যে তিনি ৫১তম স্থান অর্জন করেন,ফাইনালে উঠা সর্বশেষ ক্রীড়াবিদের থেকে তিনি ১.১৮ সেকেন্ড পিছিয়ে ছিলেন এবং সেখানেই তার প্রতিযোগিতা শেষ হয়।
নিজের অলিম্পিক অভিষেকে ওলা সেসায়, উদ্বোধনী অনুষ্ঠানে সিয়েরা লিওনের পতাকা বাহক হিসাবে নির্বাচিত হন। তিনি দীর্ঘ লাফে "বি" কোয়ালিফাইং মান পূরণের মাধ্যমে অলিম্পিকে অংশগ্রহণের যোগ্যতা অর্জন করেন। তিনি ৭ আগস্ট গ্রুপ "এ" প্রতিযোগিতায় অংশ নেন,যেখানে তিনি ১৬ জন ক্রীড়াবিদের মধ্যে ফিলিপাইনের মারেস্তেল্লা তোরেস এর সাথে যুগ্মভাবে ১১তম স্থান অর্জন করেন, প্রতিযোগিতায় তাঁরা উভয়ই ৬.২২ মিটার লাফ দেন। তিনি গ্রুপে, তিনি ইউক্রেনের মারহার‍্যতা তভেরদহ্লিব (৬.১৯ মিটার) এর উপরে স্থান লাভ করেন এবং সেই গ্রুপে গ্রেট ব্রিটেনের শারা প্রক্টর (৬.৮৩ মিটার) শীর্ষে ছিলেন। সেসায় সামগ্রিকভাবে ৩২ ক্রীড়াবিদের মধ্যে ২৩তম স্থান অর্জন করেন, যদিও ফাইনালের যোগ্যতা অর্জনের জন্য ০.১৮মি. পিছিয়ে থাকায় তিনি ফাইনালে অগ্রসর হতে পারেননি।
ধুনাচি
ধুনাচি ধুনা জ্বালাবার একটি প্রাচীন তৈজসপত্র | হিন্দু পুজোতে 'ধুনাচি আরতি' এক বিশেষ আচার | প্রধানত পঞ্চপ্রদীপের আগে অথবা পরে 'ধুনাচি আরতি' করা হয় | সাধারণত মাটি কিংবা পিতলের ধুনাচির প্রচলন দেখা যায় | নারকেলের ছোবড়া আর ধুনা দিয়ে ধুনাচি জ্বালানো হয় |
দুর্গাপুজো ,লক্ষ্মীপুজো,কালিপুজো তে বিশেষ ধুনাচি আরতি করা হয় | এছাড়া বেনারসের ধুনাচি আরতিও বিশেষ দর্শনীয় | ভারতের অনেক প্রদেশে 'ধুনাচি আরতি' কে 'ধূপ আরতি' বলা হয় |
হ্যারিকেন ফিলিপ (২০০৫)
হ্যারিকেন ফিলিপ সল্প সময়ের জন্য আটলান্টিকের উপর দিয়ে সেপ্টেম্বর ২০০৫-এ আটলান্টিক হ্যারিকেন ঋতুতে আবর্ত হয়েছিল। ফিলিপ হচ্ছে উক্ত ঋতুর ষোলতম ঝড় এবং নবম হ্যারিকেনের নাম।
পূর্ব এবং উত্তর গোলার্ধের দিকে প্রবাহিত হওয়ার সময় হ্যারিকেন ফিলিপ প্রাথমিকভাবে ১৭ই সেপ্টেম্বর লেসসার এন্টিলিসে আবর্ত হয়েছিল। ফিলিপ ১৮ই সেপ্টেম্বরে হ্যারিকেনে রুপ নেয় এবং ২০ সেপ্টেম্বর, ২ দিনের মধ্যে বায়ু প্রবাহ বৃদ্ধি পেয়ে আবহাওয়ার বিরুপ প্রতিক্রিয়া দেখা দেয় এবং দুর্বল ফিলিপ প্রবল ঝড়ে রুপ নেয়। ফিলিপ ঘূর্ণিপাকটি প্রবাহিত হয়ে ২৩ সেপ্টেম্বরে এসে ক্ষান্ত হয়।
সেপ্টেম্বর ৯ তারিখে আফ্রিকান উপকূলের দিকে ক্রান্তীয় ঢেউ বন্ধ হয়ে আটলান্টিকের দিকে প্রবাহিত হয়। এটা ২৩ সেপ্টেম্বর আরও সজ্জিত হয় এবং ন্যাশনাল হ্যারিকেন সেন্টার খুব কাছ থেকে এর উন্নতি পর্যবেক্ষণ করে। ক্রান্তীয় নিম্মচাপটি ১৭ সেপ্টেম্বর ঢেউ থেকে এর আবর্ত হয় যা ৩৫০ মাইল ( ৫৬০ কিমি) বেগে পূর্ব বার্বাডোস এর দিকে প্রবাহিত হয়. সন্ধ্যার মধ্যেই নিম্মচাপটি শক্তিশালী হয়ে ফিলিপ ঘূর্ণিঝড়ে রুপ নেয়, অফিসিয়ালি পূর্বাভাস স্পষ্ট জানিয়ে দেয় যে ফিলিপ উত্তর দিকে সরে যাবে এবং লেসসার এন্টিলিস এর দিকে যাবে না যদিও আবহবিজ্ঞান মতে দ্বীপের দিকেও এর প্রভাব পরতে পারে।
ফিলিপ আরও শক্তিশালী হতে থাকে, পরে তা হ্যারিকেন এ রুপ নেয় ১৮ সেপ্টেম্বর ,এবং উত্তর দিকে প্রবাহিত হয়ে আবহাওয়ার অবনতি ঘটতে থাকে, এটা আরও ইঙ্গিত করে যে ফিলিপ এর প্রবাহ আরও ভয়ংকর হ্যারিকেন এ রুপ নিতে পারে। যাইহোক ফিলিপ এর দরুন অধিকতর বায়ু প্রবাহ নিম্মচাপ থেকে উচ্চ বায়ু প্রবাহ তৈরি করে, এর সম্প্রসারণ হ্যারিকেন রিতা আংশিক ক্ষতি সাধন করে। এই বিভক্তির ফলে ফিলিপের বায়ু প্রবাহ ৮০ মাইল/ঘণ্টা ( ১৩০ কিমি/ঘণ্টা) এ নেমে আসে, ফিলিপ দুর্বল হয়ে ঘূর্ণিঝড় এ রুপ নেয়, যা ২০ সেপ্টেম্বর পর্যন্ত স্থায়ী হয়।
লেসসার এন্টিলিস এর নিকট স্বাভাবিক আবহ থাকা সত্ত্বেও, কোন ঘূর্ণিঝড় এর সতর্কতা জারি করা হয়নি, অফিসিয়াল সতর্কতার বিপরীতে ফিলিপ দ্বীপের পূর্বদিকে শক্তিশালী হয়ে উঠে। একটি ক্রান্তিও ঘূর্ণিঝড় সতর্কতা জারি করা হয় ২৩ সেপ্টেম্বর, বারমুডা তে, কিন্তু তার প্রয়োজন হয় না যখন ফিলিপ দীপের দক্ষিনে দুর্বল হয়ে পরে। ঝড়টি দমকা বাতাস আর আদ্রতা বয়ে আনে দ্বীপের দিকে, সাথে ০.১৫ ইঞ্চি (৩.৮ মিমি) বৃষ্টিপাত হয় ২৩ এ সেপ্টেম্বর। প্রবাহটি হালকা বৃষ্টিপাত ঘটাতে থাকে দ্বীপে এবং ফিলিপ নিষ্ক্রিয় হতে থাকে, এর দরুন পুরো মাস ব্যাপী নিম্মচাপ ঘটতে থাকে।
যখন ১৭ সেপ্টেম্বর ক্রান্তীয় ঘূর্ণিঝড় ফিলিপ আবর্ত হয়, সেটা ছিল ওই ঋতুর প্রথম এবং ১৬তম ঘূর্ণিঝড় এর আবহ, ১৯৩৩ এর ১০ দিন ব্যাপী ঘূর্ণিঝড় যা ১৬তম অবস্থানে ছিল তার মাত্রা অতিক্রম করে।
দিঘীনালা সরকারি উচ্চ বিদ্যালয়
দিঘীনালা সরকারি উচ্চ বিদ্যালয় বাংলাদেশের খাগড়াছড়ি জেলার একটি শিক্ষা প্রতিষ্ঠান। ১৯৬৪ সালে প্রতিষ্ঠিত এই বিদ্যালয়টি বর্তমানে উপজেলার সেরা বিদ্যালয় হিসেবে বিবেচিত।
বর্তমানে প্রধান শিক্ষকের দায়িত্ব পালন করছেন ভারপ্রাপ্ত প্রধান শিক্ষক বাবু আশাপূর্ণ চাকমা। 
এই বিদ্যালয়টি চট্টগ্রাম বিভাগের খাগড়াছড়ি জেলার দিঘীনালা উপজেলায় অবস্থিত।
বিদ্যালয়টি ১৯৬৪ সালে প্রতিষ্ঠিত হয়।
এই বিদ্যালয়টিতে বর্তমানে ৯০০ শিক্ষার্থী এবং ৮ জন শিক্ষক রয়েছেন।
ভেরা ক্যাট্‌য
ভেরা ক্যাট্‌য (যা মেয়র ভেরা ক্যাট্‌য নামেও পরিচিত) হলো আমেরিকান শিল্পী বিল বেনের তৈরি ভেরা ক্যাট্‌য এর একটি ব্রোঞ্জের ভাস্কর্য। এটি ২০০৬ সালে অরেগন রাজ্যের পোর্টল্যান্ডের ইস্টব্যাঙ্ক এস্প্লানেডে উম্মোচিত হয়। ক্যাট্‌য ১৯৯৩ থেকে ২০০৫ সাল পর্যন্ত এই শহরের মেয়র ছিলেন। মেয়র থাকাকালীন তিনি শিল্প ও সংস্কৃতিতে সহযোগিতা করতেন এবং অরেগনে পার্সেন্ট ফর আর্ট কার্যক্রমের প্রতিষ্ঠা করেন। তিনি ইস্টব্যাঙ্ক এস্প্লানেডের নির্মাণেও সহায়ক ভূমিকা রাখেন, যেটির নামকরণ তার নামানুসারে হয়েছিল। জনগণ ভাস্কর্যটিকে ইতিবাচকভাবে গ্রহণ করেছে এবং লোকজন এটিকে কাপড়, ফুল দিয়ে বিভিন্ন সাজসজ্জায় সাজায়।
ভাস্কর্যটির অর্থায়ন করেছিল পোর্টল্যান্ডের কিছু বিত্তবান বাসিন্দা এবং ক্যাট্‌যের সাবেক কর্মকর্তাদের সহায়তায় এটির অনুমোদনের বাবস্থা করেছিল রিজিওনাল শিল্প ও সংস্কৃতি কাউন্সিল (আরএসিসি)। হথম ব্রিজ ও প্রধান সড়ক মার্কারের উত্তরে, এসপ্ল্যানেডের দক্ষিণ প্রান্তের চত্বরে ভাস্কর্যটি উন্মোচিত করা হয়। এটি ৫৩ ইঞ্চি (১৩০ সেমি) x ১৮ ইঞ্চি (৪৬ সেমি) x ১৮ ইঞ্চি (৪৬ সেমি) আকারের এবং বাকি অংশ একটি কমলা রঙের ত্রিকোণাকার ভিত্তির উপর বসানো রয়েছে। পোর্টল্যান্ড স্টেট বিশ্ববিদ্যালয়ের দৈনিক ভ্যানগার্ডে ভাস্কর্যটিকে বর্ণনা করা হয়েছে এভাবে: “ছোট্ট শরীরটি পা ও হাত গুলোকে আড়াআড়ি করে ঝুঁকে রয়েছে, পরস্পরকে এমনভাবে জড়িয়ে আছে যেন তার শীত করছে। উন্মুক্ত ও অসমান দাঁতগুলো দেখে মনে হয় যেন ক্যাট্‌য পথচারীদেরকে কামড় দিবেন। সর্বোপরি, তার পুরো চেহারাই দেখা যাচ্ছে এবং তার চুলগুলোকে জীবন্ত মনে হয়।” ভাস্কর্যটির ল্যাপেলে একটি পোর্টল্যান্ড গোলাপ আছে। অরেগনের বাসিন্দাদের মতে, ভাস্কর্যটির কোলের ভাঁজে বসে শিশুরা ছবি তোলে এবং রাতে কখনো কখনো পথচারীদেরকে ভয় দেখায়। এটি রিজিওনাল শিল্প ও সংস্কৃতি কাউন্সিলের সংগ্রহের একটি অংশ। সংগঠনটির ভাষ্যমতে, “এটি শিল্পের প্রতি তার (ক্যাট্‌য-এর) রাজনৈতিক নেতৃত্ব ও ভালোবাসার জন্য জনসাধারণের শ্রদ্ধার বহিঃপ্রকাশ।”
রিজিওনাল শিল্প ও সংস্কৃতি কাউন্সিলের আয়োজনে এবং সহযোগী বন্ধুদের অর্থায়নে আয়োজিত ভাস্কর্যটির আকস্মিক উম্মোচনের অনুষ্ঠানে ক্যাট্‌য উপস্থিত ছিলেন। এছাড়াও উপস্থিত ছিলেন মেয়র টম পটার, তিনজন কমিশনার, বিল কেন, তার বন্ধুগণ ও প্রাক্তন কর্মকর্তাগণ। ক্যাট্‌য তার ছেলের দেয়া মালা পরিহিত ছিলেন। তিনি বলেন, “ভাস্কর্যটি আমার চেয়েও সুন্দর” এবং তিনি দক্ষিণ ইস্টব্যাঙ্ক এস্প্লানেডের সম্প্রসারণের কাজ অব্যাহত রাখতে কর্মকর্তাদের অনুপ্রাণিত করেন।
ভেস্টগ্রেনসা (স্টেশন)
ভেস্টগ্রেনসা (প্রকৃতপক্ষে অ্যালিভল হেভবাই) ছিল নরওয়ের অসলো মেট্রোর সন্সভান রেলপথের একটি লাইট রেল স্টেশন। ১৯৩৪ সালের ১০ অক্টোবর এটি চালু করা হয়েছিল এবং এটি ব্লিন্ডার্ন ও অ্যালিভল স্টেডিয়ন স্টেশনের মাঝে অবস্থিত ছিল। ১৯৯০ এর দশকের শুরুতে সন্সভান রেলপথটি লাইট রেল থেকে মেট্রো মানে উন্নীত করার সময় স্টেশনটি পুনঃনির্মাণ করা হয়। ফরসনিংস্পারকেন নামের নতুন একটি স্টেশন তৈরি করা হলে, ১৯৯৯ সালের ২২ আগস্টে এটি বন্ধ করে দেয়া হয়।
অ্যালিভল হেভবাই স্টেশন ১৯৩৪ সালের ১০ অক্টোবর চালু করা হয়েছিল, যখন অ্যাকার্সবেনার্ন মেজরস্টুয়েন থেকে সন্সভান পর্যন্ত একটি লাইট রেলপথ তৈরি করে। মেজরস্টুয়েন থেকে কর্সভোল (বর্তমানে অসথর্ন) পর্যন্ত পথটি দুই লাইন বিশিষ্ট এবং সেখান থেকে সন্সভান পর্যন্ত এক লাইন বিশিষ্ট। ১৯৩৯ সালের ২১ ফেব্রুয়ারি, কর্সভোল থেকে সন্সভান পর্যন্ত পথটি দুই লাইনে উন্নীত করা হয় এবং কর্সভোলের নাম পরিবর্তন করে অসথর্ন করা হয়। উত্তরাভিমুখী অ্যালিভল স্টেডিয়ন স্টেশনের সাথে বিভ্রান্তি এড়াতে অ্যালিভল হেভবাই স্টেশনেরও নাম পরিবর্তন করে ভেস্টগ্রেনসা করা হয়।
১৯৭৫ সালে, যখন অসলো পৌর কর্তৃপক্ষ কোম্পানির সব স্টক কিনে নেয়, তখন পর্যন্ত ভেনগ্রেনসা হোলমেনকলব্যানেন অপারেটিং নেটওয়ার্কের অন্তর্ভুক্ত ছিল। ১৯৯০ দশকের শুরুর দিকে সন্সভান রেলপথের স্টেশনগুলো মেট্রো মানে উন্নীত করা হয়
১৯৯২ সালে অসলো পরিবহন কর্তৃপক্ষ নর্ডবার্গ এবং ফ্রন স্টেশন বন্ধ করার সিদ্ধান্ত নেয়, কেননা এর রক্ষণাবেক্ষণ বেশ ব্যয়বহুল ছিল। ভেস্টগ্রেনসার প্লাটফরমগুলোকে কয়েক মিটার সরিয়ে মেট্রো ট্রেনের সাথে সমন্বয় করা হয়। ৭ বছর পর, ১৯৯৯ সালের ২২ আগস্টে ভেস্টগ্রেনসা স্টেশনটি বন্ধ করে দেয়া হয় এবং এর পরিবর্তে সদ্য চালু হওয়া ফরসনিংস্পারকেন স্টেশনটি ব্যবহৃত হতে থাকে।
ভেস্টগ্রেনসা স্টেশন অ্যালিভল হেজেবাই-এ অসলোর নিকটে অসলো ইনোভেশন সেন্টার (নরয়েজিয়ান: "Forskningsparken") ও অ্যালিভল স্টেডিয়ন ফুটবল স্টেডিয়ামের মধ্যে অবস্থিত। স্টেশনটি একটি উঁচু বাঁধের উপর অবস্থিত, যার কিছু মিটার দূরে ভেস্টগ্রেনসা নামেরই একটি সেতু পথচারীদের জন্য হাঁটার একটি পথের উপর দিয়ে চলে গেছে। স্টেশনটি অ্যালিভল হেজেবাই-এর আবাসিক এলাকার পাশাপাশি ব্লিন্ডার্নে অসলো বিশ্ববিদ্যালয়ের যোগাযোগের কাজে ব্যবহৃত হয়। স্টেশনটির কাছেই বহু বছর ধরে একটি স্কাউট ক্যাম্প ছিল।
প্রসপেক্ট মাউন্টেন ভেটেরানস্‌ মেমোরিয়াল মহাসড়ক
প্রসপেক্ট মাউন্টেন ভেটেরানস্‌ মেমোরিয়াল মহাসড়ক নিউইয়র্কের লেক জর্জের একটি পার্কওয়ে। রাস্তাটি ৫.৮৮ মাইল (৯.৪৬ কিমি) দীর্ঘ, যা ইউএস রুট ৯ (ইউএস ৯) ও নিউইয়র্ক স্টেট রুট ৯এন (এনওয়াই ৯এন) এর সংযোগস্থল থেকে শুরু হয়েছে এবং শেষ হয়েছে প্রসপেক্ট পর্বতের চূড়ায়। যদিও নিউইয়র্ক রাজ্য পরিবহন বিভাগের নম্বরবিহীন রেফারেন্স রুট হিসেবে রাস্তাটির নামকরণ নিউইয়র্ক স্টেট রুট ৯১৭এ করা হয়েছে, কিন্তু রাস্তাটির রক্ষণাবেক্ষণের কাজ নিউইয়র্ক রাজ্য পরিবেশ সংরক্ষণ বিভাগ করে।
রাস্তাটি লেক জর্জ টাউনের রুট ৯ ও ৯এন -এর ছেদস্থল থেকে শুরু হয়েছে। এটি একটি ফটক পেরিয়ে প্রসপেক্ট পর্বতের ভিত্তির দিকে চলে যায়। রুটটি এর দুইপাশের বৃক্ষের সৌন্দর্যে ঘেরা। রুটটি লেক জর্জের একটি রাস্তা বার্চ আভের পাশদিয়ে চলে গেছে। এরপরই রাস্তাটি ইন্টারস্টেট ৮৭ (আই-৮৭, অ্যান্ডিরন্ড্যাক নর্থওয়ে) এর উপর দিয়ে অতিক্রম করে। রাস্তাটি নর্থওয়ের পরে কয়েকটি লেনে বিভক্ত হয়ে একটি টোলবুথে পৌঁছে। এরপরে রাস্তাটি দুইপাশে বড় , ভারি ও কঠিন পাথরে ঘেরা পথে পর্বতের উপরে উঠতে শুরু করে, যেগুলো গাড়িকে রাস্তা থেকে পড়ে যাবার মত বিপদ থেকে রক্ষা করে। রাস্তাটি পর্বতের চারিদিকে ঘুরতে ঘুরতে চলতে থাকে, এসময় বেশ কিছু অসাধারণ দৃশ্য চোখে পড়ে। রাস্তাটি পর্বতের কয়েকটি চূড়ায় বাঁক নিয়ে শেষ পর্যন্ত ৫.৮৮ মাইল (৯.৪৬ কিমি) পথ অতিক্রম করে প্রধান চূড়ায় এসে থামে, যেখান থেকে এক সুবিস্তৃত এলাকা দেখা যায়। সবচেয়ে দূরের যে দৃশ্য চোখে পড়ে তা হলো, ভারমন্টের গ্রীন মাউন্টেন এবং নিউ হ্যাম্পশায়্যারের হোয়াইট মাউন্টেন।
প্রসপেক্ট পর্বতের উপরে যেখানে লোকজনের থাকা-খাওয়ার ব্যবস্থা রয়েছে, সেখানে ওঠার জন্য বৃত্তাকার ঢালু রেলপথ ব্যবহার করতে হত। এই রেলপথ তৈরির কাজ ১৮৯৫ সালে শুরু হয় এবং সর্বমোট ১২০,০০০ ডলার খরচ হয়। ৬ মাস পর এর কাজ শেষ হয় এবং ১৮৯৫ সালের ১৫ জুন এটি চালু করা হয়। অর্থনৈতিক সমস্যার কারণে এই রেলপথটি ১৯০৩ সালে বন্ধ করে দেয়া হয়। দ্রুতই এলাকাটি কিনে নিয়ে নিউইয়র্ক রাজ্যকে প্রদান করা হয়। পর্বতের চূড়ায় ওঠার কাছের হাইকিং-এর পথটি এই পুরাতন রেলপথের অংশ।
১৯৩২ সালে পর্বত চূড়ার ঘরটি পুড়িয়ে ফেলা হয় এবং এর পরিবর্তে ইস্পাতের টাওয়ার তৈরি করা হয়। ৩০ বছর যাবত এই এলাকায় কি করা যায় তা নিয়ে গবেষণা করা হয় এবং ১৯৫৪ সালে, নিউইয়র্কের গভর্নর টম ডিওয়ে পর্বত আরোহণের জন্য একটি রাস্তা তৈরির আইনে সাক্ষর করেন। ১২ বছর পর, ১৯৬৬ সালে গভর্নর নেলসন রকেফেলার রাস্তাটির জন্য অর্থ বরাদ্দ দেন। ১৯৬৯ সালে যুদ্ধে নিহতদের প্রতি উৎসর্গ করে প্রসপেক্ট মাউন্টেন ভেটেরানস্‌ মেমোরিয়াল মহাসড়কটি খুলে দেয়া হয়, যেটির শীর্ষভাগের ২০২১ ফুট (৬১৬ মিটার) অংশ থেকে এক সুবিস্তৃত এলাকা দেখা যায়।
মলাস্কা
মোলাস্কা (অথাবা মলাস্কা) হল অমেরুদন্ডী প্রাণীর পর্ব। এই পর্বের অধিকাংশ প্রজাতি সামুদ্রিক। এরা অধিকাংশ অগভীর জলে বসবাস করে। এই পর্ব সবচেয়ে বৃহত্তম সামুদ্রিক অমেরুদন্ডী প্রাণীর প্রজাতি। এই পর্বের ৮৫০০০ প্রজাতি রয়েছে।
অন্টারিও হাইওয়ে ৭৪
অন্টারিওর কানাডিয়ান প্রদেশের একটি প্রাদেশিক রক্ষণাবেক্ষণ হাইওয়ে, কিংস হাইওয়ে ৭৪, সাধারণভাবে হাইওয়ে ৭৪ হিসাবে উল্লেখ করা হয়, যেটা লন্ডনের উপকণ্ঠে মিডলসেক্স কাউন্টি রোড ২৯ (হ্যামিল্টন রোড) থেকে নিউ সারুম মহাসড়কে ৩ এর উত্তরে যাওয়া যায়। ২২.৪ কিলোমিটার দীর্ঘ (১৩.৯ মাইল) মহাসড়কটি প্রদেশ কর্তিক সেপ্টেম্বর ১৯৩৭ সালে এ গৃহীত হয়েছিল। একপাশ থেকে হাইওয়ে ৪০১ সঙ্গে রাস্তা পাকা এবং নির্মাণ কাজ অদলবদল করা হয়, এটা ১৯৯৭ সালে অনঅনুমোদিত না হওয়া আগ পর্যন্ত পরবর্তী ছয় দশক ধরে অপরিবর্তিত ছিল এবং এলগিন কাউন্টি ও মিডলসেক্স কাউন্টিতে স্থানান্তরিত হয়। রাস্তাটি তখন থেকে এলগিন কাউন্টি রোড ৭৪ এবং মিডলসেক্স কাউন্টি রোড ৭৪ নাম ধারণ করেছে।
হাইওয়ে ৭৪ নিউ স্যেরম কমিউনিটিতে হাইওয়ে ৩, পশ্চিমের সেন্ট থমাস শহরের মাঝপথের মধ্যে এবং পূর্ব এ্যলমার শহরের সঙ্গে ছেদ শুরু করে। এটা সেন্ট থমাস ও পূর্ব রেলওয়ে, উত্তর হাইওয়ে ৩ এর বাঁকের ঠিক আগে পশ্চিম ক্যটফিস ক্রিক দিয়ে অতিক্রম করে, যা ম্যাপলিটনের পাশাপাশি সর্পিলগতিতে চলেছে। ঐ কমিউনিটির ঠিক উত্তরে, রাস্তাটি উত্তরে বেঁকে গেছে এবং এর বাকি রাস্তাটা সোজা ছিল। হাইওয়েটি গিয়ে, বেলমোন্ট গ্রামে প্রবেশ করেছে, যেখানে এটি কানাডিয়ান প্যাসিফিক রেল লাইনকে ছেদ করেছে। দক্ষিণে এলগিন কাউন্টি এবং উত্তরে মিডলসেক্স কাউন্টি মধ্যে দিয়ে এটা উত্তর সীমানা অতিক্রম করেছে। কাউন্টি লাইনের উত্তরে, হাইওয়ে ৭৪ ডরওয়েন্ট কমিউনিটির মধ্যে দিয়ে চলতে থাকে। তারপরে খুব শীঘ্রই, এটা হাইওয়ে ৪০১ এর সঙ্গে এগজিট ১৯৫ কে অতিক্রম এবং অদলবদল করে। মহাসড়কটি ঠিক উত্তরে অবস্থিত হাইওয়ে ৪০১ এর নিলসনটাউনের মধ্যে মিডলসেক্স কাউন্টি রোড ২৯(হ্যামিলটন রোড) এর সঙ্গে একটি ছেদে শেষ হয়েছে। .
১৯৩৭ সালের মাঝামাঝি সময়ে হাইওয়ে ৭৪ প্রতিষ্ঠিত হয়, যখন ড্যরচ্যাস্টার রোড অন্টারিও পরিবহন মন্ত্রণালয়ের(এম.টি.ও) পূর্বসুরী নিউ স্যেরম জনপথ বিভাগের (ডি.ও.এইচ) দ্বারা মনোনীত হয়েছিল। এলগিন কাউন্টি মধ্যের বিভাগ ১৯৩৭ সালের ২৫ আগস্ট ডি.এইচ.ও দ্বারা গৃহীত হয়েছিল যখন মিডলসেক্স কাউন্টি মধ্যের বিভাগ সেপ্টেম্বর ১ এর এক সপ্তাহ পরে গৃহীত হয়। 
মূলত এটি একটি কাচা নুড়ি রাস্তা, রাস্তাটি ১৯৩৮ সালে বেলমোন্ট এবং এর উত্তর প্রান্তের মধ্যে বাঁধানো হয়েছিল।
বাকি রাস্তাটুকু ১৯৫২ সালে বাঁধানো হয়েছিল।  অন্যথায়, রাস্তাটি ১৯৯৭ সালের ৩১ মার্চ পর্যন্ত ছয় দশক ধরে অপরিবর্তিত রয়ে যায়, যখন এটা সম্পূর্ণরূপে অনঅনুমোদিত ছিল এবং এলগিন কাউন্টি ও মিডলসেক্স কাউন্টিতে স্থানান্তরিত হয়।  এটা তখন থেকে এলগিন কাউন্টি রোড ৭৪ এবং মিডলসেক্স কাউন্টি রোড ৭৪ নামে পরিচিত হয়েছিল।
পূর্ব কামেং জেলা
পূর্ব কামেং জেলা () (Pron:/ˈkæmɛŋ/) হচ্ছে ভারতের অরুণাচল প্রদেশ রাজ্যের ১৮টি জেলার একটি জেলা। এই জেলার সাথে উত্তরে তিব্বতের আন্তর্জাতিক সীমানা আছে, প্রাদেশিক সীমান্ত আছে আসামের সাথে, জেলা সীমান্ত আছে পশ্চিম কামেং, পাপুম পারে এবং কুরুং কুমে জেলার সাথে। জেলাটি ১ এপ্রিল, ২০০০ সালে নিম্ন সুবনসিরি জেলা ভেঙে তৈরি করা হয়।
১৯৭৭ সালে পূর্ব কামেং জেলায় পাখুই বন্যপ্রাণ অভয়ারণ্য ঘোষণা করা হয়, যার আয়তন .
ভুবনমোহন দাশ
ভুবনমোহন দাশ (১৮৪৪ - ১৩ জুলাই, ১৯১৪) ছিলেন দেশবন্ধু চিত্তরঞ্জন দাশের পিতা। তিনি স্বদেশপ্রেমিক ও সুলেখক ছিলেন। এছাড়াও তিনি "ব্রাহ্ম পাবলিক ওপিনিয়ন" ও "বেঙ্গল পাবলিক ওপিনিয়ন"-এর সম্পাদক ছিলেন। শেষজীবন পুরুলিয়ায় ধর্মচর্চার মধ্যে কাটান। তাঁর জন্ম হয় বাংলাদেশের বিক্রমপুরে। পুরুলিয়ার বঙ্গভুক্তির পর ১৭ অগস্ট ১৯৫৭ তারিখে জীমূতবাহন সেন প্রমুখ শহরের কিছু বিশিষ্ট মানুষের অনুরোধে এবং তদনীন্তন পশ্চিমবঙ্গের মুখ্যমন্ত্রী ডক্টর বিধানচন্দ্র রায়ের উদ্যোগে দেশবন্ধুর পিতা ভুবনমোহন দাশ ও জননী নিস্তারিণী দেবীর সুবৃহৎ বসতবাড়িতে নিস্তারিণী কলেজের প্রতিষ্ঠা হয়।